REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ:238/10-01-01/2-20-20

Ivanić-Grad, 24. travnja 2020.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Zaključka o prihvaćanju Izvješća o izvršenju Plana gospodarenja otpadom za 2019. godinu**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**Zaključka o prihvaćanju Izvješća o izvršenju Plana gospodarenja otpadom za 2019. godinu**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19), članka 20. st. 1. Zakona o održivom gospodarenju otpadom ( NN 94/13 i 73/17, 14/19 i 98/19) i članka 35. Statuta Grada Ivanić-Grada (Službeni glasnik, broj 02/14, 01/18 i 03/20), Gradsko vijeće Grada Ivanić-Grada na svojoj . sjednici održanoj dana \_\_\_\_\_\_\_ 2020. godine donijelo je sljedeći

**Z A K LJ U Č A K**

**o prihvaćanju Izvješća o izvršenju Plana gospodarenja otpadom za 2019. godinu**

I.

Gradsko vijeće Grada Ivanić-Grada prihvaća Izvješće o izvršenju Plana gospodarenja otpadom Grada Ivanić-Grada u 2019. godini.

II.

Ovaj Zaključak stupa na snagu danom donošenja, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Zaključak o prihvaćanju Izvješća o izvršenju Plana gospodarenja otpadom Grada Ivanić-Grada u 2019. godini |
| **PRAVNI TEMELJ:** | Članak. 20. st. 1. Zakona o održivom gospodarenju otpadom ( NN 94/13, 73/17, 14/19 i 98/19 ) i članak 35. Statuta Grada Ivanić-Grada (Službeni glasnik, broj 02/14, 01/18 i 03/20) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Plan gospodarenja otpadom Grada Ivanić-Grada donesen je na 9. sjednici Gradskog vijeća Grada Ivanić-Grada održanoj dana 22. ožujka 2018. godine i objavljen u Službenom glasniku broj 03/18. Plan je donesen za razdoblje od 6 godina, odnosno za razdoblje od 2017. – 2022. godine.

Godišnje Izvješće o provedbi Plana gospodarenja otpadom Grada Ivanić-Grada za 2019. godinu (u daljnjem tekstu: Izvješće) izrađuje se sukladno članku 20. stavak 1. Zakona o održivom gospodarenju otpadom (Narodne novine br. 94/13, 73/17, 14/19 i 98/19), prema kojem je JLS obvezna podnijeti predmetno Izvješće jedinici područne (regionalne) samouprave do 31. ožujka tekuće godine za prethodnu kalendarsku godinu i objaviti ga u službenom glasilu. Temeljem članka 174. Zakona o održivom gospodarenju otpadom županijski, gradski i općinski planovi ostaju na snazi do isteka roka na koji su doneseni u dijelu u kojem nisu u suprotnosti s odredbama Zakona i Plana gospodarenja otpadom Republike Hrvatske.

Slijedom navedenog, predlaže se Gradskom vijeću prihvaćanje Izvješća o provedbi PGO u 2019. godini.