

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ:238/10-01-01/2-20-22

Ivanić-Grad, 24. travnja 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednikM**

PREDMET: Prijedlog Odluke o davanju suglasnosti Razvojnoj agenciji IGRA d.o.o. na preuzimanje gospodarske cjeline – suvenirnice Centra za posjetitelje od Turističke zajednici Ivanić-Grada

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14 i 01/18), gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti Razvojnoj agenciji IGRA d.o.o. za preuzimanje gospodarske cjeline – suvenirnice Centra za posjetitelje od Turističke zajednici Ivanić-Grada**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15 i 123/17, 98/2019 ), Zakona o turističkim zajednicama i promicanju hrvatskog turizma ( NN 52/19, 42/20 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_ 2020. godine donijelo je

**O D L U K U**

**o davanju suglasnosti Razvojnoj agenciji IGRA d.o.o. na preuzimanje gospodarske cjeline – suvenirnice Centra za posjetitelje od Turističke zajednici Ivanić-Grada**

Članak 1.

Ovom Odlukom daje se suglasnost trgovačkom društvu Razvojna agencija IGRA d.o.o., Ivanić-Grad, Park hrvatskih branitelja 1, OIB: 05818308270 Komunalni centar d.o.o., za preuzimanje gospodarske cjeline – suvenirnice Centra za posjetitelje od Turističke zajednice Ivanić-Grad, Moslavačka 11, 10310 Ivanić-Grad.

Članak 2.

Ugovorom o prijenosu gospodarske cjeline detaljno će se urediti prava i obveze preuzimatelja i stjecatelja gospodarske cjeline.

Članak 3.

Ova Odluka stupa na snagu osmog dana od dana objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke odavanju suglasnosti Razvojnoj agenciji IGRA d.o.o. za preuzimanje gospodarske cjeline – suvenirnice Centra za posjetitelje od Turističke zajednici Ivanić-Grada |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19), Zakona o turističkim zajednicama i promicanju hrvatskog turizma ( NN 52/19, 42/20 ) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Gospodarska cjelina suvenirnica Centra za posjetitelje trenutno je pod upravljanjem Turističke zajednice Grada Ivanić-grada.

Sukladno odredbama novoga Zakona o turističkim zajednicama i promicanju hrvatskog turizma ( NN 52/19 i 42/20 ) turistička zajednica više ne može obavljati gospodarsku djelatnost, već je odredbama čl. 4. propisano kako su turističke zajednice osnovane u svrhu promicanja razvoja turizma u Republici Hrvatskoj, te upravljanja destinacijom na razini za koju su osnovane. Slijedom navedenoga, više ne postoji zakonska mogućnost da suvenirnica Centra za posjetitelje bude u sastavu

Turističke zajednice Grada Ivanić-grada.

U okviru svog predmeta poslovanja Trgovačko društvo razvojna agencija IGRA d.o.o. registrirano je između ostaloga i za kupnju i prodaju robe, te će slijedom navedenoga preuzeti predmetnu gospodarsku cjelinu suvenirnicu Centra za posjetitelje.