REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/20-01/3

URBROJ: 238/10-02-01/2-20-23

Ivanić-Grad, 24. travnja 2020.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o dopuni Odluke o komunalnoj naknadi**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 I 03/20), gradonačelnik Grada Ivanić-Grada utvrdio je prijedlog

**Odluke o dopuni**

**Odluke o komunalnoj naknadi**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

S poštovanjem,

GRADONAČELNIK :

Javor Bojan Leš, dr. vet. med.

Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19), članka 95. i 130. stavak 1. Zakona o komunalnom gospodarstvu (Narodne novine, broj 68/18, 110/18 i 32/20) i članka 35. statuta Grada Ivanić-Grada (Službeni glasnik, broj 02/14, 01/18 i 03/20), Gradsko vijeće Grada Ivanić-Grada na svojoj \_\_\_ sjednici održanoj dana 2020. donijelo je slijedeću

**O D L U K U**

**o dopuni Odluke o komunalnoj naknadi**

**Članak 1.**

Gradsko vijeće Grada Ivanić-Grada je na svojoj sjednici na svojoj 15. sjednici održanoj dana 19. prosinca 2018. godine donijelo Odluku o komunalnoj naknadi (Službeni glasnik, broj 10/2018).

Ovom Odlukom dodaje se članak 22.a koji glasi:

„Članak 22.a

U slučaju posebnih okolnosti koje se nisu mogle predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, znatno narušavaju okoliš, narušavaju gospodarsku aktivnost ili uzrokuju znatnu gospodarsku štetu, Gradsko vijeće može posebnom odlukom obveznike komunalne naknade u cijelosti ili djelomično osloboditi plaćanja komunalne naknade za razdoblje dok posebne okolnosti traju.

Nadležni upravni odjel Grada Ivanić-Grada u slučaju iz stavka 1. ovog članka ne donosi novo rješenje, već obvezniku plaćanja komunalne naknade na dokaziv način (putem poštanske pošiljke, elektroničke pošte i sl.) dostavlja pisanu obavijest o oslobođenju plaćanja komunalne naknade.

**Članak 2.**

Ostale odredbe Odluke o komunalnoj naknadi ostaju neizmijenjene i dalje na snazi.

**Članak 3.**

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Odluka dopuni Odluke o komunalnoj naknadi |
| **PRAVNI TEMELJ:** | Temeljem članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst, 137/15, 123/17 i 98/19), članka 95. i 130. stavak 1. Zakona o komunalnom gospodarstvu (Narodne novine, broj 68/18, 110/18 i 32/20) i članka 35. statuta Grada Ivanić-Grada (Službeni glasnik, broj 02/14, 01/18 i 03/20) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Slijedom nastale situacije pandemije bolesti COVID 19, uzrokovane korona virusom, donesen je Zakon o dopuni Zakona o komunalnom gospodarstvu (Narodne novine, broj 32/20) kojim je članak 95. Zakona o komunalnom gospodarstvu dopunjen stavcima koji, između ostalog, propisuju sljedeće:

U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu posebnu odluku donosi ministar nadležan za graditeljstvo,

Predstavničko tijelo jedinice lokalne samouprave može odlukom osloboditi plaćanje komunalne naknade za poslovni prostor i građevinsko zemljište koje služi obavljanju poslovne djelatnosti djelomično ili u potpunosti dok traju te okolnosti.

Slijedom prethodno navedenih dopuna Zakona, a zbog nastupanja posebnih okolnosti koje nedvojbeno predstavljaju višu silu, opravdano je donijeti ove dopune Odluke o komunalnoj naknadi.

Stoga prijedlogom o dopuni ove odluke ista se dopunjuje stavkom kojim se omogućuje oslobođenje u cijelosti ili djelomično od plaćanja komunalne naknade u slučaju posebnih okolnosti koje se nisu mogle predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, znatno narušavaju okoliš, narušavaju gospodarsku aktivnost ili uzrokuju znatnu gospodarsku štetu. U navedenim slučajevima Gradsko vijeće Grada Ivanić-Grada može odlukom obveznike komunalne naknade u cijelosti ili djelomično osloboditi plaćanja komunalne naknade za razdoblje dok posebne okolnosti traju.

Također, dodaje se stavak kojim se određuje da u slučaju oslobođenja obveznika komunalne naknade, nadležni upravni odjel Grada Ivanić-Grada neće donositi novo rješenje, već će se obvezniku plaćanja komunalne naknade na dokaziv način (putem poštanske pošiljke, elektroničke pošte i sl.) dostavlja pisanu obavijest o oslobođenju plaćanja komunalne naknade.

Prijedlog dopune predlaže se zbog pandemije korona virusa, a kako bi se pomoglo fizičnim i pravnim osobama Grada Ivanić-Grada zbog trenutne pandemije korona virusa.

Predložena dopuna ostaje na snazi i nakon uspostave ponovnog rada obustavljenog uslijed pandemije korona virusa te je primjenjiva u slučaju posebnih okolnosti koje se nisu mogle predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, znatno narušavaju okoliš, narušavaju gospodarsku aktivnost ili uzrokuju znatnu gospodarsku štetu.

Predlaže se da Gradsko vijeće usvoji predmetnu Odluku.