

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIKA

KLASA: 022-01/20-01/3

URBROJ:238/10-01-01/2-20-25

Ivanić-Grad, 24. travnja 2020.

**GRADSKO VIJEĆE GRADA IVANIĆ-GRADA**

**n/r Željko Pongrac, predsjednik**

PREDMET: Prijedlog Odluke o pomoći građanima i gospodarskim subjektima radi ublažavanja posljedica pandemije uzrokovane korona virusom

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20), gradonačelnik Grada Ivanić-Grada utvrdio je prijedlog

**O D L U K E**

**o pomoći građanima i gospodarskim subjektima radi ublažavanja posljedica pandemije uzrokovane korona virusom**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19), Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja Stožera civilne zaštite Republike Hrvatske od 19.03.2020. ( NN 32/20 ), i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_ 2020. godine donijelo je

**O D L U K U**

**o pomoći građanima i gospodarskim subjektima radi ublažavanja posljedica pandemije uzrokovane korona virusom**

Članak 1.

Ovom odlukom propisuju se mjere pomoći građanima i gospodarskim subjektima radi ublažavanja posljedica pandemije uzrokovane korona virusom, a vezano za primjenu Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja Stožera civilne zaštite Republike Hrvatske od 19.03.2020. ( dalje: Odluka Stožera civilne zaštite Republike Hrvatske ).

Članak 2.

Obustavljaju se postupci prisilne naplate potraživanja proračunskih prihoda Grada Ivanić-Grada za sve pravne i fizičke osobe u narednom periodu od 3 ( tri ) mjeseca od dana stupanja na snagu Odluke Stožera civilne zaštite Republike Hrvatske, osim u slučajevima prijetnje zastare potraživanja, kao i poštivanja zakonskih rokova prijave potraživanja u stečajni i predstečajni postupak.

Članak 3.

Odobrava se odgoda plaćanja 1. rate komunalne naknade s dospijećem plaćanja 20.04.2020. svim fizičkimosobama na području Grada Ivanić-Grada na način da se dospijeće plaćanja odgodi do 20.07.2020., bez obračuna zakonskih zateznih kamata.

Odobrava se odgoda plaćanja komunalne naknade svim pravnim osobama na području Grada Ivanić-Grada na način da se dospijeće plaćanja računa za ožujak, travanj i svibanj odgodi za tri mjeseca, bez obračuna zakonskih zateznih kamata.

Odobrava se oslobođenje od plaćanja komunalne naknade za ožujak, travanj i svibanj svim fizičkim i pravnim osobama kojima je obustavljen rad sukladno odredbama Odluke Stožera civilne zaštite Republike Hrvatske.

Odobrava se oslobođenje od plaćanja komunalne naknade za ožujak, travanj i svibanj svim fizičkim i pravnim osobama kojima je obustavljen rad sukladno odredbama Odluke Stožera civilne zaštite Republike Hrvatske, a koji su kao zakupci prostora u kojemu obavljaju djelatnost preuzeli temeljem ugovora o zakupu i obvezu plaćanja komunalne naknade.

Odobrava se oslobođenje plaćanja 50 % iznosa komunalne naknade u periodu oporavka i to za lipanj i srpanj svim fizičkim i pravnim osobama iz stavka 3. i 4. ovog članka.

Članak 4.

Obveznicima plaćanja zakupnine za poslovne prostore u vlasništvu Grada Ivanić-Grada kojima je obustavljen rad sukladno odredbama Odluke Stožera civilne zaštite Republike Hrvatske neće se naplaćivati zakupnina u periodu od 19.03.2020. pa sve do uspostave ponovnog rada.

U periodu oporavka i to u razdoblju od 2 mjeseca od dana stavljanja van snage Odluke Stožera civilne zaštite Republike Hrvatske poslovnim subjektima iz stavka 1. ovog članka odobrava se oslobođenje od plaćanja zakupnine i to u visini od 50 % iznosa ugovorene zakupnine važeće prije stupanja na snagu Odluke Stožera Civilne zaštite Republike Hrvatske.

Članak 5.

Trgovačko društvo Komunalni centar Ivanić-Grad d.o.o. za poslovne prostore u vlasništvu grada Ivanić-Grada kojima upravlja temeljem Odluke Gradskog vijeća Grada Ivanić-Grada od 10.02.2011. ( Službeni glasnik 02/2011 ), a vezano za čl. 4. Odluke o zakupu poslovnih prostora i korištenju ostalih prostora u vlasništvu Grada Ivanić-Grada ( Službeni glasnik 02/14, 05/15 i 03/19 ) oslobodit će od plaćanja zakupnine zakupnike kojima je obustavljen rad sukladno odredbama Odluke Stožera civilne zaštite Republike Hrvatske u periodu od 19.03.2020. pa sve do uspostave ponovnog rada.

U periodu oporavka i to u razdoblju od 2 mjeseca od dana stavljanja van snage Odluke Stožera civilne zaštite Republike Hrvatske poslovnim zakupcima iz stavka 1. ovog članka odobrava se oslobođenje od plaćanja zakupnine i to u visini od 50 % iznosa ugovorene zakupnine važeće prije stupanja na snagu Odluke Stožera Civilne zaštite Republike Hrvatske.

Zakupnina koju je korisnik prodajnog mjesta platio unaprijed za korištenje Gradske tržnice, Maznica 7, Ivanić-Grad, a u skladu s Općim uvjetima isporuke, usluge javne tržnice na malo u Ivanić-Gradu donesenih dana 11.03.2019., temeljem Odluke Gradskog vijeća Grada Ivanić-Grada o davanju prethodne suglasnosti Komunalnom centru Ivanić-Grad d.o.o. na Opće uvjete isporuke usluge javne tržnice na malo u Ivanić-Gradu (Službeni glasnik Grada Ivanić-Grada, broj 02/19), oslobodit će od plaćanja zakupnine za period od uspostave ponovnog rada do dana kada je iskoristio unaprijed plaćenu zakupninu.

Ukoliko korisnik komunalne usluge tržnice na malo ne želi više koristiti navedene usluge od uspostave ponovnog rada, isti ima pravo na povrat unaprijed plaćene zakupnine koju je platio za period kada je obustavljen rad sukladno odredbama Odluke Stožera civilne zaštite Republike Hrvatske u periodu od 19.03.2020. pa sve do uspostave ponovnog rada.

Korisnici usluga rezervacije prodajnih mjesta na Povremenom sajmu, Omladinska ulica, na parkiralištu kod Sportskog parka „Zelenjak“ koji su s trgovačkim društvom Komunalni centar Ivanić-Grad d.o.o. zaključili ugovor o rezervaciji prodajnih mjesta te istu platili, imaju pravo koristiti prodajno mjesto kada rad bude ponovno uspostavljen na Povremenom sajmu, Omladinska ulica, na parkiralištu kod Sportskog parka „Zelenjak, bez plaćanja placarine u razmjernom dijelu uplaćene rezervacije prodajnog mjesta kojega nisu koristili s obzirom na obustavu rada sukladno odredbama Odluke Stožera civilne zaštite Republike Hrvatske u periodu od 19.03.2020.

Članak 6.

Poslovni subjekti koji imaju sjedište na području Grada Ivanić Grada ostvaruju pravo na pružanje besplatne usluge od strane Razvojne agencije IGRA d.o.o. za prijavu na mjere ublažavanja posljedica epidemije koje donose Vlada Republike Hrvatske, Zagrebačka županija i Grad Ivanić Grad, a radi ostvarivanja istih trebaju podnijeti zahtjev Gradu Ivanić-Gradu, uz ispunjavanje uvjeta da nemaju na dan 31. prosinca 2019. godine dospjelih obaveza prema Gradu - Ivanić Gradu ili su te obaveze podmirili nakon stupanja na snagu ove Odluke.

Članak 7.

Pravne i fizičke osobe kojima je obustavljen rad sukladno odredbama Odluke Stožera civilne zaštite Republike Hrvatske oslobađaju se obveze plaćanja poreza na potrošnju u periodu od obustave rada pa do isteka dva mjeseca od dana uspostave ponovnog rada.

Članak 8.

Pravne i fizičke osobe kojima je obustavljen rad sukladno odredbama Odluke Stožera civilne zaštite Republike Hrvatske oslobađaju se obveze plaćanja poreza na korištenje javne površine u periodu od obustave rada pa do isteka dva mjeseca od dana uspostave ponovnog rada.

Članak 9.

Posebnom odlukom Gradskog vijeća Grada Ivanić-Grada ovisno o rezultatima analize ekonomskih posljedica nastalih za gospodarstvo i građane u okviru Programa potpora u gospodarstvu Grada Ivanić-Grada propisat će se također i mjere potpore pravnim i fizičkim osobama kojima je obustavljen rad sukladno odredbama Odluke Stožera civilne zaštite Republike Hrvatske, za što će se sredstva osigurati prvim rebalansom Proračuna Grada Ivanić-Grada za 2020. godinu.

Iznosi potpora iz ovog članka, kao i kriteriji raspodjele korisnicima detaljno će se urediti provedbenim propisima.

Članak 10.

Ovlašćuje se gradonačelnik Grada Ivanić-Grada za donošenje provedbenih odluka kako bi mjere iz čl. 2. do 8. ove Odluke bile provedene.

Članak 11.

Ova Odluka stupa na snagu prvog dana od dana objave, a objavit će se u Službenom glasniku Gradu Ivanić-Gradu.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2020. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o pomoći građanima i gospodarskim subjektima radi ublažavanja posljedica pandemije uzrokovane korona virusom |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19) i članka 35. Statuta Grada Ivanić-Grada (Službeni glasnik Grada Ivanić-Grada, broj 02/14, 01/18 i 03/20) |
| **STRUČNA OBRADA:** | Upravni odjel za lokalnu samoupravu, pravne poslove i društvenu djelatnost, Upravni odjel za financije i proračun |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Prijedlogom ove odluke kao i odlukama usvojenima na 27. sjednici Gradskog vijeća Grada Ivanić-Grada donesene su interventne mjere nužne pomoći građanima i poslovnim subjektima na području Grada Ivanić-Grada, koje se odnose na period nakon stupanja na snagu Odluke o mjerama ograničavanja društvenih okupljanja, rada u trgovini, uslužnih djelatnosti i održavanja sportskih i kulturnih događanja Stožera civilne zaštite Republike Hrvatske od 19.03.2020., a zajedno obuhvaćaju niz mjera usmjerenih na ublažavanje posljedica nastalih uslijed epidemije korona virusa.

Predmetne mjere zajedno obuhvaćaju:

1. ukidanje sudjelovanja roditelja u cijeni redovitog programa Dječjeg vrtića Ivanić-Grad od dana 16. ožujka 2020. pa sve do uspostave ponovnog rada
2. u periodu od 16.03.2020. pa sve do prestanka mjera Vlade Republike Hrvatske DJEČJI VRTIĆ „ RODA „ ostvaruje pravo na puni iznos dosadašnjeg sufinanciranja programa koji za cjelodnevni program iznosi 1.370,00 kn po djetetu, uz uvjet da se u ustanovi zadrži broj zaposlenih koji je bio i prije nastupanja mjere obustave rada,
3. obustavljaju se postupci prisilne naplate potraživanja proračunskih prihoda Grada Ivanić-Grada za sve pravne i fizičke osobe u narednom periodu od 3 ( tri ) mjeseca
4. odobravanje **odgode** plaćanja 1. rate komunalne naknade fizičkim osobama za 3 mjeseca
5. odobravanje **odgode** dospjeća računa za ožujak, travanj i svibanj pravnim osobama za 3 mjeseca
6. **oslobođenje** od plaćanja komunalne naknade za ožujak, travanj i svibanj svim fizičkim i pravnim osobama kojima je obustavljen rad sukladno odredbama Odluke Stožera civilne zaštite Republike Hrvatske
7. **oslobođenje** plaćanja 50 % iznosa komunalne naknade u periodu oporavka i to za lipanj i srpanj svim fizičkim i pravnim osobama kojima je obustavljen rad sukladno odredbama Stožera civilne zaštite Republike Hrvatske
8. obveznicima plaćanja zakupnine za poslovne prostore u vlasništvu Grada Ivanić-Grada kojima je obustavljen rad sukladno odredbama Odluke Stožera civilne zaštite Republike Hrvatske **neće se naplaćivati zakupnina u periodu od 19.03.2020. pa sve do uspostave ponovnog rada**, a istim se obveznicima **u periodu oporavka i to u razdoblju od 2 mjeseca** od dana stavljanja van snage Odluke Stožera civilne zaštite Republike Hrvatske **odobrava se oslobođenje od plaćanja zakupnine i to u visini od 50 % iznosa ugovorene zakupnine** važeće prije stupanja na snagu Odluke Stožera Civilne zaštite Republike Hrvatske
9. poslovni subjekti koji imaju sjedište na području Grada Ivanić Grada ostvaruju **pravo na pružanje besplatne usluge od strane Razvojne agencije IGRA d.o.o.** za prijavu na mjere ublažavanja posljedica epidemije koje donose Vlada Republike Hrvatske, Zagrebačka županija i Grad Ivanić Grad
10. pravnim i fizičkim osobama kojima je obustavljen rad sukladno odredbama Odluke Stožera civilne zaštite Republike Hrvatske odobrava se **oslobođenje od obveze plaćanja poreza na potrošnju** u periodu od obustave rada pa do isteka dva mjeseca od dana uspostave ponovnog rada
11. pravnim i fizičkim osobama kojima je obustavljen rad sukladno odredbama Odluke Stožera civilne zaštite Republike Hrvatske odobrava se **oslobađenje od obveze plaćanja poreza na korištenje javne površine** u periodu od obustave rada pa do isteka dva mjeseca od dana uspostave ponovnog rada
12. Program potpora gospodarstvu Grada Ivanić-Grada 1. rebalansom Proračuna Grada Ivanić-Grada dopunit će se potporama poslovnim subjektima kojima je obustavljen rad sukladno odredbama Odluke Stožera civilne zaštite Republike Hrvatske

Također, odlukom trgovačkog društva **IVAKOP d.o.o.** poslovnim korisnicima koji su u sustavu redovne odvožnje otpada, **a kojima je temeljem Odluke Stožera civilne zaštite Republike Hrvatske obustavljen rad**, za vrijeme dok je na snazi obustava rada tj. od 19.03.2020., neće se obračunavati usluga prikupljanja otpada.