

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

**POLUGODIŠNJE IZVJEŠĆE O RADU GRADONAČELNIKA GRADA IVANIĆ-GRADA ZA RAZDOBLJE SRPANJ - PROSINAC 2019. GODINE**

**Polugodišnje izvješće za razdoblje**

**srpanj - prosinac 2019. godine**

**I. UVOD**

Temeljem članka 35. b Zakona o lokalnoj i područnoj (regionalnoj) samoupravi (Narodne novine, broj [33/01](http://www.zakon.hr/zakoni/132.0.doc), [60/01](http://www.zakon.hr/zakoni/132.1.doc), [129/05](http://www.zakon.hr/zakoni/132.3.doc), [109/07](http://www.zakon.hr/zakoni/132.4.doc), [125/08](http://www.zakon.hr/zakoni/132.5.doc), [36/09](http://www.zakon.hr/zakoni/132.6.doc), 150/11, 144/12, 19/13, 137/15 i 123/17) gradonačelnik dva puta godišnje podnosi polugodišnje izvješće o svom radu predstavničkom tijelu, sukladno odredbama Statuta jedinice lokalne samouprave.

Člankom 57. Statuta Grada Ivanić-Grada (Službeni glasnik, broj 02/14 i 01/18) uređeno je pitanje podnošenja polugodišnjih izvješća Gradonačelnika Grada Ivanić-Grada te sukladno statutarnim odredbama, Gradonačelnik Gradskom vijeću podnosi izvješće za razdoblje od siječnja do lipnja 2018. godine do dana 30. rujna 2018. godine.

Sukladno članku 55. Statuta Grada Ivanić-Grada, Gradonačelnik zastupa Grad i nositelj je izvršne vlasti, a u obavljaju izvršne vlasti gradonačelnik:

* priprema prijedloge općih akata,
* izvršava i osigurava izvršavanje općih akata Gradskog vijeća,
* utvrđuje prijedlog proračuna Grada i izvršenje proračuna,
* upravlja nekretninama, pokretninama i imovinskim pravima u vlasništvu Grada u skladu sa zakonom, ovim Statutom i općim aktom Gradskog vijeća,
* odlučuje o stjecanju i otuđenju pokretnina i nekretnina i raspolaganju ostalom imovinom Grada Ivanić-Grada čija pojedinačna vrijednost ne prelazi 0,5% iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, a najviše do 1.000.000,00 kuna, ako je stjecanje i otuđivanje planirano u proračunu i provedeno u skladu sa zakonskim propisima,
* upravlja prihodima i rashodima Grada,
* upravlja raspoloživim novčanim sredstvima na računu proračuna Grada,
* odlučuje o davanju suglasnosti za zaduživanje pravnim osobama u većinskom izravnom ili neizravnom vlasništvu Grada i o davanju suglasnosti za zaduživanje ustanova kojih je osnivač Grad,
* sklapa ugovor o koncesiji,
* donosi pravilnik o unutarnjem redu za upravna tijela Grada,
* imenuje i razrješava pročelnike upravnih tijela,
* imenuje i razrješava unutarnjeg revizora,
* imenuje i razrješava predstavnike Grada Ivanić-Grada u tijelima javnih ustanova i ustanova kojih je osnivač Grad Ivanić-Grad, trgovačkih društava u kojima Grad Ivanić-Grad ima udjele ili dionice i drugih pravnih osoba kojih je Grad Ivanić-Grad osnivač, ako posebnim zakonom nije drugačije određeno,
* utvrđuje plan prijma u službu u upravna tijela Grada,
* predlaže izradu prostornog plana kao i njegove izmjene i dopune na temelju obrazloženih i argumentiranih prijedloga fizičkih i pravnih osoba,
* usmjerava djelovanje upravnih odjela i službi Grada u obavljanju poslova iz samoupravnog djelokruga Grada, odnosno poslova državne uprave, ako su preneseni Gradu,
* nadzire rad upravnih odjela i službi u samoupravnom djelokrugu i poslovima državne uprave,
* daje mišljenje o prijedlozima koje podnose drugi ovlašteni predlagatelji,
* obavlja nadzor nad zakonitošću rada tijela mjesnih odbora,
* osigurava stručne, organizacijske i druge preduvjete za rad Gradskog vijeća,
* brine da se klubovima vijećnika osiguraju prostorni i drugi tehnički uvjeti za rad (prostorije za sjednice, prijepis, umnožavanje i dostavu materijala i dr.),
* daje prethodnu suglasnost na izmjenu cijena komunalnih usluga,
* preuzima pokroviteljstvo društvene, znanstvene, kulturne, sportske ili druge manifestacije od značaja za Grad,
* obavlja i druge poslove predviđene Statutom i drugim propisima.

U navedenom razdoblju održani su izbori za članove vijeća mjesnih odbora na području Grada Ivanić-Grada. Gradsko vijeće Grada Ivanić-Grada dana 22. ožujka 2018. godine donijelo je Odluku o raspisivanju izbora za članove Vijeća mjesnih odbora na području Grada Ivanić-Grada i temeljem iste su održani izbori dana 29. travnja 2018. godine. Na provedenim izborima odabrani su članovi 19 mjesnih odbora s područja Grada Ivanić-Grada.

**II. RAD GRADONAČELNIKA**

**1. KOLEGIJ GRADONAČELNIKA I DONESENI AKTI**

U ovom izvještajnom razdoblju Gradonačelnik Grada Ivanić-Grada održavao je kolegije. Na kolegijima Gradonačelnika razmatra se aktualna problematika i potreba za donošenjem pojedinih akata, stoga istima prisustvuju zamjenici gradonačelnika, pročelnici, službenici na čiji se djelokrug rada odnosi pojedina problematika. Prema potrebi Gradonačelnik je održavao i sastanke s ravnateljima ustanova kojih je osnivač Grad Ivanić-Grad, predsjednicima udruga, kao i direktorima trgovačkih društava u kojima Grad Ivanić-Grad ima poslovni udio.

Javnost rada gradonačelnika osigurava se, između ostalog i objavljivanjem općih i drugih akata u Službenom glasniku Grada Ivanić-Grada i na web stranici Grada, [www.ivanic-grad.hr](http://www.ivanic-grad.hr). Sukladno navedenom, svi prethodno navedeni akti objavljeni su u Službenom glasniku Grada Ivanić-Grada, a navedeni glasnici su objavljeni na web stranici Grada Ivanić-Grada - <http://www.ivanic-grad.hr/dokumenti-grada/sluzbeni-glasnik/> .

Osim objavljivanja akata na prethodno navedeni način, javnost je upoznata s donesenim aktima te aktualnostima putem konferencija za medije koje se sazivaju po potrebi, kao i sudjelovanjem gradonačelnika, zamjenika i pročelnika u emisijama u programu Obiteljskog radija Ivanić d.o.o.

Tijekom ovog izvještajnog razdoblja, Gradonačelnik je donio sljedeći broj akata po mjesecima:

|  |  |
| --- | --- |
| **MJESEC** | **BROJ DONESENIH AKATA** |
| Srpanj | 26 |
| Kolovoz | 25 |
| Rujan | 31 |
| Listopad | 35 |
| Studeni | 58 |
| Prosinac | 49 |

U razdoblju od srpnja do prosinca 2019. godine Gradonačelnik je donio ukupno 224 akata.

**2. SAVJETODAVNA TIJELA GRADONAČELNIKA**

Sukladno članku 8. Poslovnika o radu gradonačelnikovog kolegija, Gradonačelnik osniva savjetodavna tijela (stalna ili povremena) radi stručne obrade pojedinih pitanja, davanja prijedloga i mišljenja o pojedinim pitanjima i radi praćenja stanja u pojedinim područjima, odnosno za pripremu određenog materijala iz djelokruga rada i djelovanja gradonačelnika kao izvršnog tijela jedinice lokalne samouprave i imenuje njihove članove.

U skladu s navedenim, tijekom izvještajnog razdoblja, održane su sjednice radnih tijela Gradonačelnika Grada Ivanić-Grada.

**III. USMJERAVANJE RADA UPRAVNIH ODJELA**

U obavljanju izvršne vlasti, jedna od osnovnih zadaća Gradonačelnika je usmjeravanje rada upravnih tijela Grada u obavljanju poslova iz samoupravnog djelokruga Grada, odnosno poslova državne uprave, ukoliko su preneseni Gradu kao i nadzor nad njihovim radom.

Odlukom o ustrojstvu upravnih tijela Grada Ivanić-Grada donesene na 21. sjednici Gradskog vijeća dana 10. srpnja 2019. godine (Službeni glasnik, broj 06/19) ustrojena su tri Upravna odjela:

1. Upravni odjel za lokalnu samoupravu, pravne poslove i društvene djelatnosti

2. Upravni odjel za komunalno gospodarstvo, prostorno planiranje, gospodarstvo i poljoprivredu

3. Upravni odjel za financije i proračun

**1. UPRAVNI ODJEL ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

Sukladno Odluci o ustrojstvu upravnih tijela Grada Ivanić-Grada (Službeni glasnik, broj 06/19), Upravni odjel za lokalnu samoupravu, pravne poslove i društvene djelatnosti obavlja:

- pripremu prijedloga općih akata te drugih akata koje su u ovlasti Grada iz djelokruga Upravnog odjela,

- lokalnu samoupravu,

- mjesne odbore,

- rad gradskog vijeća Grada,

- ljudske potencijale i radne odnose službenika i namještenika u upravnim tijelima,

- stručno osposobljavanje i usavršavanja službenika i namještenika u upravnim tijelima,

- uređivanje i objavljivanje Službenog glasnika Grada Ivanić-Grada,

- sudske i druge postupke u kojima po bilo kojoj osnovi sudjeluje Grad,

- vođenje imovinsko-pravnih poslova te provedbu postupaka u pravnom prometu nekretnina u vlasništvu Grada,

- upravljanje imovinom u vlasništvu Grada,

- zakup poslovnih prostora i najam stambenih prostora u vlasništvu Grada i ostale imovinskopravne poslove,

- društvene djelatnosti, a osobito brigu o djeci i predškolski odgoj, osnovnoškolsko i srednjoškolsko obrazovanje, visokoškolsko obrazovanje, stipendiranje učenika i studenata, zdravstvenu zaštitu, socijalnu skrb, kulturu, muzejsku i galerijsku djelatnost, tjelesnu kulturu i šport, tehničku kulturu, vjerske zajednice, turističku djelatnost, vatrogastvo, zaštitu od požara, civilnu zaštitu, udruge građana i civilno društvo, poslove izrade programa javnih potreba za pojedinu društvenu djelatnost, poslove vezane za rad Savjeta mladih Grada Ivanić-Grada,

- hrvatske branitelje,

- suradnju s ustanovama kojima je osnivač Grad,

- zaštitu potrošača,

- suradnju s drugim jedinicama lokalne i područne (regionalne) samouprave i drugim

institucijama u Republici Hrvatskoj i inozemstvu,

- vođenje službenog protokola Grada i organizaciju službenih posjeta,

- odnose s javnošću i medijima,

- organizacije službenih događaja Grada,

- ostvarivanje prava na pristup informacijama,

- informatičku podršku,

- uređivanje web stranice i facebook stranice Grada,

- uredsko poslovanje i arhivu,

- pomoći pri izradi projekata od interesa za Grad,

- sudjelovanje u izradi strateških dokumenata Grada,

- brigu o korištenju sredstava reprezentacije,

- održavanje sredstava rada,

- ostale poslove sukladno posebnim popisima.

**1.1. Službeni glasnik**

U Službenom glasniku Grada Ivanić-Grada objavljuju se akti koji se donose na sjednicama Gradskog vijeća, akti koje donosi Gradonačelnik, kao i bitni akti vezani uz rad mjesnih odbora te izbornih povjerenstava.

Tijekom ovog izvještajnog razdoblja izrađeno je pet brojeva Službenog glasnika i to brojevi 06/19, 07/19, 08/19, 09/19 i 10/19.

Službeni glasnici objavljeni su na web stranici Grada Ivanić-Grada [www.ivanic-grad.hr](http://www.ivanic-grad.hr)

**1.2. Radni odnosi**

Stanje popunjenosti upravnih tijela Grada Ivanić-Grada na dan 30. prosinca 2019.:

|  |  |  |  |  |
| --- | --- | --- | --- | --- |
| **UPRAVNI ODJELI I**  **SLUŽBE**  **\*stanje na dan 30.06.2019.** | **Broj**  **predviđenih radnih mjesta** | **Broj popunjenih radnih mjesta** | **Broj radnih mjesta**  **popunjenih na**  **neodređeno vrijeme** | **Broj radnih**  **mjesta popunjenih na**  **određeno vrijeme** |
| **Upravni odjel za lokalnu samoupravu, pravne poslove i društvene djelatnosti** | 20 | 9 | 9 | 0 |
| **Upravni odjel za komunalno gospodarstvo, prostorno planiranje, gospodarstvo i poljoprivredu** | 22 | 9 | 9 | 0 |
| **Upravni odjel za financije i proračun** | 10 | 6 | 6 | 0 |

**1.3. Društvene djelatnosti**

Temeljem Odluke gradonačelnika o načinu raspodjele raspoloživih sredstava iz Proračuna Grada Ivanić-Grada za 2019. g. namijenjenih financiranju programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva zdravstva i socijalne zaštite u 2019.godini, koju je gradonačelnik donio 15.1.2019. g. i Odluke o raspisivanju Javnog poziva za ostvarivanje prava na financiranje programa/projekata/manifestacija udruga i drugih neprofitnih organizacija civilnog društva u području kulture, tehničke kulture, sporta, civilnog društva, zdravstva i socijalne zaštite za 2019. godinu, također od 15.1.2019. g., Upravni odjel za lokalnu samoupravu, pravne poslove i društvene djelatnosti Grada Ivanić-Grada raspisao je Javni poziv za ostvarivanje prava na financiranje programa/projekata/manifestacija udruga/organizacija civilnog društva u području kulture, tehničke kulture, sporta, civilnog društva, zdravstva i socijalne zaštite iz proračuna Grada Ivanić-Grada za 2019.godinu koji je bio otvoren za prijave programa/projekata/manifestacija od 15.1.-15.2.2019. g.

Nakon provedenog postupka, gradonačelnik je, na osnovi prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019. godinu, donio 18.4.2019.g. Zaključke o financiranju programa/projekata/manifestacija udruga s područja Grada Ivanić-Grada.

**Udruge u kulturi:**

Konačnu raspodjelu sredstava za sufinanciranje programa/projekata/manifestacija udruga i građana iz područja kulture gradonačelnik je utvrdio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.4.2019. za sljedeće udruge:

KUD Ogranak Seljačke sloge, Posavski Bregi 25.000,00 kuna

-KUD Ivanić, Ivanić-Grad 25.000,00 kuna

-VA Milka Trnina, Ivanić-Grad 25.000,00 kuna

-KUD Đuro Kundek ,Caginec 21.000,00 kuna

-KUD Posavec-Dubrovčak Lijevi – Topolje 21.000,00 kuna

-ŽVS Ive, Ivanić-Grad 21.000,00 kuna

-Puhački orkestar Posavac, Ivanić-Grad 20.000,00 kuna


-Udruga nadbiskup J.J. Posilović, Ivanić-Grad 10.000,00 kuna

-Udruga Tri rijeke HPOI Ivanić-Grad 8.000,00 kuna


-Hrvatska udruga Ars organi Sisciae, Sisak 5.000,00 kuna

-Rezerva 19.000,00 kuna.

U skladu s potpisanim Ugovorima a temeljem izrađenih naloga, gradonačelnik je donio sljedeće odluke o isplatama:



Istim Zaključkom gradonačelnik je utvrdio iznos potpore za sufinanciranje troška tiska jednog književnog djela autoru s područja grada Ivanić-Grada u iznosu do 2.000,00 kn odnosno iznos potpore za sufinanciranje troška tiska kataloga/pozivnica za jednu samostalnu izložbu autora s područja Grada Ivanić-Grada u iznosu do 2.000,00 kn pa su donesene Odluke i sklopljeni sljedeći ugovori o asignaciji temeljem kojih je izvršeno plaćanje usluga tiska:



**Ostale udruge civilnog društva**

Konačnu raspodjelu sredstava za programe/projekte/manifestacije ostalih udruga civilnog društva gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.04.2019. za sljedeće udruge:

- Zajednica udruga proizašlih iz Domovinskog rata 160.000,00 kuna

- Povijesna postrojba Ivanić-Grad-10.satnija Ivanić 30.000,00 kuna

- Udruga Veselje, Ivanić-Grad 25.000,00 kuna

- Fašnička udruga Žaba, Ivanić-Grad 23.000,00 kuna

- Udruga Tetragon, Ivanić-Grad 20.000,00 kuna

- Udruga Tvornica smijeha,Ivanić-Grad 20.000,00 kuna

- Kinološka udruga Ivanić-Grad 20.000,00 kuna

- Elektronički i računalni klub Ivanić-Grad 20.000,00 kuna

- DPP-Društvo prijatelja prirode, Ivanić-Grad 15.000,00 kuna

- Prijatelji baštine, Ivanić-Grad 13.000,00 kuna

- UHVIDRA Ivanić-Grad 10.000,00 kuna

- Športski klub Otok, Ivanić-Grad 10.000,00 kuna

- Društvo Zlatno doba, Caginec 9.000,00 kuna


- Plesna udruga Magi, Derežani 9.000,00 kuna

- Udruga radnih pasa, Ivanić-Grad 6.000, 00 kuna


- UHDDR 91 Otok Ivanić“, Ivanić-Grad 5.000,00 kuna

- Informatički klub Net Ivanić-Grad 5.000,00 kuna

te je, u skladu s potpisanim Ugovorima a temeljem izrađenih naloga, donio sljedeće odluke o isplatama:



Temeljem pojedinačnih molbi udruga zaprimljenih mimo Javnog poziva, a na osnovi Mišljenja Povjerenstva za izravnu dodjelu financijskih sredstava udrugama /organizacijama civilnog društva, osnovanog Odlukom gradonačelnika od 3.4.2018.g. gradonačelnik je donio Zaključke te su s udrugama sklopljeni Ugovori o izravnoj dodjeli financijskih sredstava udrugama/organizacijama civilnog društva iz Proračuna Grada Ivanić-Grada za provedbu programa Korisnika u 2019. godini. Sredstva su odobrena i donesene su odluke o isplatama za sljedeće udruge:



Sredstva za razdoblje 7.-12.mjesec 2019. raspoređena su udrugama, temeljem Zaključaka gradonačelnika, u okviru planiranih sredstava Proračunom Grada Ivanić-Grada za 2019. godinu.

**Udruge umirovljenika**

Konačnu raspodjelu sredstava za programe/projekte/manifestacije umirovljeničkih udruga gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.04.2019. za sljedeće udruge:

- Gradska udruga umirovljenika Ivanić-Grad 75.000,00 kuna

- Udruga umirovljenika i građana Treća dob,Ivanić-Grad 40.000,00 kuna

Sredstva za programe umirovljeničkih udruga za razdoblje 7.-12.mjesec 2019. su raspoređena u okviru planiranih Proračunom Grada Ivanić-Grada za 2019 godinu a temeljem Zaključka gradonačelnika od 18.4.2019.g.donesena je odluka o isplati:



**Udruge za promicanje zdravstveno-socijalnih programa**

Konačnu raspodjelu sredstava za programe/projekte/manifestacije udruga iz područja zdravstva i socijalne zaštite gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.4.2019. za sljedeće udruge:

- Udruga roditelja djece i osoba s invaliditetom

Mali princ, Ivanić-Grad 65.000,00 kuna

-.Udruga Beata, Ivanić-Grad 25.000,00 kuna

- Udruga Edukacijom protiv raka dojke ZŽ 5.000,00 kuna

- rezerva 5.000,00 kuna

Sredstva za zdravstveno-socijalne programe udruga za razdoblje 7.-12. mjesec 2019.g. su raspoređena u okviru planiranih Proračunom Grada Ivanić-Grada za 2019. godinu a temeljem Zaključka gradonačelnika od 18.4.2019.g.donesena je odluka o isplati:



**Sportske manifestacije od interesa za Grad Ivanić-Grad**

Konačnu raspodjelu sredstava za programe/projekte/manifestacije udruga iz područja sporta-sportske manifestacije od interesa za Grad Ivanić-Grad, gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.04.2019. za sljedeće udruge:

Biciklistički klub Ivanić, Ivanić-Grad

(za 49.Memorijal Stjepan Grgac) 20.000,00 kuna

ŠNM NK Naftaš Ivanić

(za 17.međunarodni nogometni turnir limača) 7.000,00 kuna.

Sredstva za sportske manifestacije od interesa za Grad Ivanić-Grad za razdoblje 1.-6. mjesec 2019.g. su raspoređena u okviru planiranih Proračunom Grada Ivanić-Grada za 2019. godinu a temeljem Zaključka gradonačelnika od 18.4.2019.g.donesena je odluka o isplati:



**Sportske manifestacije i natjecanja mladih**

Konačnu raspodjelu sredstava za programe/projekte/manifestacije udruga iz područja sporta-Sportske manifestacije i natjecanja mladih, gradonačelnik je donio, na temelju prijedloga Povjerenstva za ocjenjivanje i predlaganje programa financiranja javnih potreba u područjima kulture, tehničke kulture, sporta, civilnog društva, zdravstva i socijalne skrbi Grada Ivanić-Grada za 2019., svojim Zaključkom od 18.04.2019.:

- MRK Ivanić, Ivanić-Grad 15.000,00 kuna

- Karate klub Mladost, Ivanić-Grad 10.000,00 kuna

-.ŠNM NK Naftaš Ivanić 6.000,00 kuna

- Margareta Franković 6.000,00 kuna

- Renata Plavec (za mld. V.P.) 4.000,00 kuna

- Marko Blažević (za mld. M.B.) 4.000,00 kuna


Sredstva za sportske manifestacije i natjecanja mladih nadarenih sportaša za razdoblje 7.-12. mjesec 2019.g. su raspoređena u okviru planiranih Proračunom Grada Ivanić-Grada za 2019. godinu a temeljem Zaključka gradonačelnika od 18.4.2019.g.donesena je odluka o isplati temeljem ugovora:



**GRADSKO DRUŠTVO CRVENOG KRIŽA IVANIĆ-GRAD**

Temeljem Proračuna Grada Ivanić-Grada za 2019. gradonačelnik je 28.1.2019.g. donio Zaključak raspodjeli sredstava Gradskom društvu Crvenog križa Ivanić-Grad u 2019. godini.

Temeljem Proračuna Grada Ivanić-Grada za 2019., spomenutog Zaključka i potpisanih Sporazuma s GDCK Grada Ivanić-Grada za 2019. g., pripremljene su i gradonačelnik je donio sljedeće Odluke o mjesečnim dotacijama GDCK Ivanić-Grad za financiranje javnih ovlasti, službe traženja i posebne namjene-programe GDCK (socijalno-zdravstvene programe, programe Kluba mladeži HCK „Dabar“, Kluba osoba s dijabetesom „Za bolji život“, Kluba osoba s invaliditetom „Duga“:





Također, pripremljena je i gradonačelnik je donio, temeljem potpisanog Sporazuma, odluke vezane za darivanje socijalno ugroženih poklon paketima povodom Dana starijih osoba i Božića 2019.g.:






Raspodjelu paketa izvršilo je GDCK Ivanić-Grad

**JAVNE POTREBE U SPORTU**

Temeljem Proračuna Grada Ivanić-Grada za 2019.g. i Programa javnih potreba u sportu na području Grada Ivanić-Grada za 2019.godinu gradonačelnik je donio sljedeće Odluke o dotacijama GZSU:



Za Gradsku zajednicu sportskih udruga Ivanić-Grad (GZSU) raspodjelu sredstva udrugama:

ŽRK “Ivanić”

MRK “Ivanić

Karate klub “Mladost”

NK ”Naftaš -Ivanić”

KK “Ivanić”

Kuglački Klub Zanatlija

Biciklistički klub “Ivanić”

Šahovski klub “Ivanić"

Teniski klub “Ivanić-92”

Odbojkaški klub “Ivanić”

USR Lonja

Streljačko društvo Fazan - Topolje

Streljački klub “Ivanić”

Kick-boxing klub "Ivanić"

Twirling klub “Ivanić

Aikido klub “ Ivanić“

Teniski klub „Kid“

Auto karting klub „Ivanić“

izvršilo je upravno tijelo-IO GZSU Ivanić-Grada.

**Sportovi od posebnog interesa:**

ŠNM NK Naftaš Ivanić(nogomet)

MRK Ivanić(rukomet)

ŽRK Ivanić(rukomet)


KK Ivanić (košarka)


KK Mladost(karate)

Za sportove od posebnog interesa za Grad Ivanić-Gradraspodjelu sredstava predložilo je za razdoblje 7.-12.mjesec 2019. Povjerenstvo za sport 8.7.2019.godine. a temeljem tog prijedloga gradonačelnik je 9.7.2019.g. donio Zaključak o raspodjeli sredstava sportskim klubovima za razdoblje 7.-12.mjesec 2019.


Temeljem Proračuna Grada Ivanić-Grada za 2019.g. i temeljem spomenutog Zaključka donesene su sljedeće Odluke o mjesečnim dotacijama sportskim klubovima za sportove od posebnog interesa:







Temeljem Proračuna Grada Ivanić-Grada za 2019.g. i Programa javnih potreba u tehničkoj kulturi na području Grada Ivanić-Grada za 2019.godinu gradonačelnik je donio sljedeće Odluke o dotacijama Zajednici tehničke kulture Grada Ivanić-Grada:



Za Zajednicu tehničke kulture Grada Ivanić-Grada (ZTK) raspodjelu sredstva udrugama:

Aeroklub Ivanić-Grad,

Radio klub “Ivanić” Ivanić-Grad,


Društvo inženjera i tehničara Otok Ivanić,

izvršilo je upravno tijelo-IO ZTK Grada Ivanić-Grada.

Udruge u tehničkoj kulturi: Informatički klub “NET” Ivanić-Grad, Oldtimer klub Ivanić-Grad i Elektronički i računalni klub Ivanić-Grad nisu ispunile svoje statutarne obveze prema ZTK Grada Ivanić-Grada za 2018. godinu- nisu dostavile izvještaj o radu za 2018. godinu i plan i program rada za 2019. godinu te nisu stekle pravo na financiranje u 2019. godini putem ZTK.

**ZAŠTITA OD POŽARA**

Temeljem Proračuna Grada Ivanić-Grada za 2019.g. i Odluke o raspodjeli sredstava za poslove vatrogastva Grada Ivanić-Grada za 2019. Godinu, gradonačelnik je donio sljedeće Odluke o mjesečnim dotacijama VZG Ivanić-Grada:



Za Vatrogasnu zajednicu Grada Ivanić-Grada raspodjelu sredstava DVD-eima:

DVD Deanovec

DVD Šumečani

DVD Ivanić-Grad

DVD Posavski Bregi

DVD Breška Greda

DVD Dubrovčak Lijevi

DVD Trebovec

DVD Poljana Breška

DVD Jalševec Breški


DVD Opatinec

DVD Šarampov Donji

DVD Tarno,

izvršilo je upravno tijelo VZG Ivanić-Grada.

U skladu sa Strategijom razvoja vatrogastva (KLASA:214-01/15-01/1, URBROJ:238/10-02-15-01, od 27.03.2015.g.) gradonačelnik je u razdoblju 7. 12.mjesec 2019. donio sljedeće Odluke o mjesečnim dotacijama za isplatu kamate za kredit VZG Ivanić-Grad kod Croatia banke:



**Civilna zaštita**


Na prijedlog gradonačelnika, uz suglasnost Ravnateljstva civilne zaštite MUP-a RH, Gradsko vijeće Grada Ivanić-Grada je na svojoj 22.sjednici održanoj 12.9.2019. donijelo Odluku o određivanju pravnih osoba od interesa za sustav civilne zaštite Grada Ivanić-Grada.

Odlukom je utvrđeno da pravnim osobama rukovodi i koordinira gradonačelnik Grada Ivanić-Grada uz stručnu potporu Stožera civilne zaštite Grada Ivanić-Grada.

**PREDŠKOLSKI ODGOJ I OBRAZOVANJE**

Temeljem Proračuna Grada Ivanić-Grada za 2019.g. i Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu te Odluke Gradskog vijeća Grada Ivanić-Grada od 24.1.2019 o izmjenama i dopunama Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019. godinu, gradonačelnik je 28.1.2019.g.donio Odluku o sklapanju Ugovora o korištenju sredstava Proračuna Grada Ivanić-Grada za provedbu Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019.godinu i sufinanciranja redovitog 10-satnog programa predškolskog odgoja i obrazovanja djece s prebivalištem na području Grada Ivanić-Grada u privatnom Dječjem vrtiću Roda za 2019.godinu.

U skladu s navedenom Odlukom sklopljen je s DV Roda Ugovor temeljem kojeg je gradonačelnik donio sljedeće odluke o isplatama Dječjem vrtiću Roda:



**OSNOVNOŠKOLSKO OBRAZOVANJE**


**Socijalni programi u osnovnom obrazovanju**

Temeljem Proračuna Grada Ivanić-Grada za 2019. gradonačelnik je 28.1.2019.g.donio Zaključak o raspodjeli sredstava za socijalne programe u osnovnom obrazovanju (sufinanciranje prehrane učenika) te su donesene sljedeće odluke o isplatama mjesečnih dotacija školama s područja Grada Ivanić-Grada:



**Ostali programi osnovnih škola**


Temeljem proračuna Grada Ivanić-Grada za 2019.g. gradonačelnik je 22.1.2019.g.donio Zaključak o raspodjeli sredstava za programe u osnovnom obrazovanju te su donesene sljedeće odluke o isplatama dotacija školama s područja Grada Ivanić-Grada:



**Besplatni udžbenici**


U skladu s Odlukom o sufinanciranju nabave udžbenika i drugih obrazovnih materijala za učenike osnovnih škola Zagrebačke županije za školsku godinu 2019/2020., koju je donio župan Zagrebačke županije 19.4.2019.g., Grad Ivanić-Grad , Zagrebačka županija i sve 4 osnovne škole s područja Grada Ivanić-Grada zaključile su 7.5.2019.g. Sporazum o sufinanciranju i provođenju postupka nabave udžbenika i drugih obrazovnih materijala za učenike osnovnih škola Zagrebačke županije za školsku godinu 2019/2020.

U skladu s preuzetim obvezana utvrđenih navedenim Sporazumima, gradonačelnik je donio odluke te su sklopljeni ugovori sa osnovnim školama s područja grada Ivanić-Grada o uvjetima i postupku ostvarenja prava na raspodjelu sredstva iz Proračuna Grada Ivanić-Grada za 2019. godinu za financiranje nabave školskih udžbenika i drugog obrazovnog materijala za učenike osnovnih škola za šk. godinu 2019/2020. pa su temeljem Ugovora donesene sljedeće odluke o isplatama školama s područja Grada Ivanić-Grada:



**Produženi boravak za učenike OŠ S.Basaričeka:**

Gradonačelnik je 28.1.2019.g. donio Pravilnik o organizaciji i načinu financiranja programa produženog boravka učenika u osnovnoj školi te je temeljem Proračuna za 2019.g. donio 28.1.2019.g. i Zaključak o financiranju troškova plaće i ostalih materijalnih prava učiteljica koje izvode godišnji program produženog boravka učenika u OŠ Stjepana Basaričeka u 2019.g. te su donesene sljedeće odluke o isplatama:




**Ugovori**

Pripremljeni su i gradonačelnik je donio odluke i sklopio sljedeće Ugovore:


-srpanj 2019.



-kolovoz 2019.




-rujan 2019.




-listopad 2019.



-studeni 2019.





-prosinac 2019.



**Zaključci, Odluke**

Pripremljeni su i gradonačelnik je donio Zaključke i Odluke:





**1.4. Prava iz socijalne skrbi**

**Prava iz područja socijalno-zdravstvene problematike**

Na temelju Odluke o socijalnoj skrbi (Službeni glasnik, broj 02/14) i Programa socijalnih potreba Grada Ivanić-Grada za 2019. godinu (Službeni glasnik, broj 10/18, 08/19 i 10/19 ) u razdoblju srpanj – prosinac 2019. godine ostvarena su sljedeća prava iz područja socijalno-zdravstvene problematike:

|  |  |  |  |
| --- | --- | --- | --- |
|  |  | **Iznos** | **Broj korisnika/ napomena** |
| 1. | Pomoć za opremu novorođenog djeteta | 168.314,80 kuna | 87 roditelja novorođene djece  (+ prigodni pokloni) |
| 2. | Potpore umirovljenicima | 148.300,00 kuna | božićnice 113.300,00 kn (1133 umirovljenika)  Udruga umirovljenika i građana „Treća dob“  10.000,00 kuna  Gradska udruga umirovljenika Ivanić-Grad 25.000,00 kuna |
| 3. | Pomoć za podmirenje troškova prehrane učenika u osnovnoj školi | 250.000,00 kuna | 1 141 učenika |
| 4. | Sufinanciranje troškova djece u vrtićima izvan Dječjeg vrtića Ivanić-Grad | 298.070,00 kuna | DV Roda  289.070,00 kuna  (32 djece)  DV Kloštar Ivanić  9.000,00  (2 djeteta) |
| 5. | Subvencioniranje troškova produženog boravka u osnovnim školama | 168.043,34 kuna | 2 razredna odjeljenja u OŠ Stjepana Basaričeka |
| 6. | Podmirenje troškova ljetovanja u odmaralištu Crvenog križa | 0,00 kuna | uplaćeno u travnju 2019. godine (36.500,00 kuna za 20 djece + 5 osoba s invaliditetom) |
| 7. | Pomoć za podmirenje troškova prijevoza djeteta s teškoćama u razvoju i pratitelja u ustanove kategorizirane za njihove potrebe | 12.000,00 kuna | 2 korisnika |
| 8. | Sufinanciranje programa odgoja i obrazovanja djece s teškoćama u razvoju | 4.120,00 kuna | 1 dijete |
| 9. | Jednokratna novčana pomoć | 43.735,87 kuna | 24 kućanstva:  6 samca  18 obitelji |
| 10. | Poklon paketi povodom blagdana osobama u socijalnoj potrebi te starijim osobama(prigodom Dana starijih osoba i Božića) | 43.50,00 kuna | Dan starijih osoba 8.260,00 kuna  – 59 osobe  Božić 35.280,00 kuna – 252 osoba |
| 11. | Pomoć na podmirenje troškova stanovanja (električna energija, voda, smeće, plin, najamnina…) | 5.749,36 kuna | 3 kućanstva:  2 samaca  1 obitelj |
|  |  |  |  |
| 12. | Pomoć za podmirenje troškova ogrjeva | 99.750,00 kuna | 105 korisnika |
| 13. | Stipendije učenicima i studentima | 35.500,00 kuna | 17 učenika  13 studenata  (za lipanj i srpanj 2019. godine)   * - za razdoblje rujan - prosinac 2019. godine isplata u siječnju 2020.   75.000,00 kuna (15 učenika i 15 studenata) |
| 14. | Sufinanciranje troškova prijevoza studenata | 302.962,75 kuna | 211 studenata |
| 15. | Besplatni udžbenici učenicima osnovnih škola | 111.255,95 kuna |  |
| 16. | Socijalno-zdravstveni projekti udruga | 57.500,00 kuna | Udruga roditelja djece i osoba s invaliditetom Mali princ  32.500,00 kuna  Udruga za ranu intervenciju u djetinjstvu BEATA  25.000,00 kuna |
| 17. | Programi MUP-a | 3.967,50 kuna |  |
| 18. | Programi Gradskog društva Crvenog križa | 37.916,69 kuna |  |
|  |  |  |  |
| 19. | Prijevoz pokojnika | 8.962,50 kuna |  |

Za sva navedena prava sredstva su osigurana u Proračunu Grada Ivanić-Grada za 2019. godinu.

**2. UPRAVNI ODJEL ZA KOMUNALNO GOSPODARSTVO, PROSTORNO PLANIRANJE, GOSPODARSTVO I POJLOPRIVREDU**

Sukladno Odluci o ustrojstvu upravnih tijela Grada Ivanić-Grada (Službeni glasnik, broj 06/19), Upravni odjel za komunalno gospodarstvo, prostorno planiranje, gospodarstvo i poljoprivredu obavlja:

- pripremu prijedloga odluka i drugih akata koji su u ovlasti Grada iz djelokruga

Upravnog odjela,

- komunalno gospodarstvo,

- postupci prisilne naplate komunalne naknade i komunalnih doprinosa

- održavanje nekretnina u vlasništvu Grada,

- korištenje javnih površina,

- prostorno uređenje i urbanističko planiranje, zaštitu i unaprjeđenje prirodnog okoliša,

- uređenje naselja,

- osnivanje i vođenje katastra vodova,

- osnivanje izvorne i grafičke evidencije naselja, ulica i kućnih brojeva,

- regulaciju prometa i prometno redarstvo,

- gospodarstvo,

- poljoprivredu,

- poljoprivredno zemljište u vlasništvu Republike Hrvatske i vlasništvu Grada,

- brigu o službenim automobilima,

- ostale poslove sukladno posebnim popisima.

**2.1. PODUZETNIČKA ZONA IVANIĆ-GRAD SJEVER – ZONA 6**

Nastavljene su aktivnosti u smislu poticanja poduzetničkih aktivnosti u Gradu Ivanić-Gadu, te posebno u Poduzetničkoj zoni Ivanić-Grad Sjever – Zoni 6. Ostvareni su brojni kontakti sa svim zainteresiranim poduzetnicima na području Grada Ivanić-Grada.

Na temelju raspisanog javnog natječaja za prodaju zemljišta u Poduzetničkoj zoni Ivanić-Grad Sjever – Zoni 6 radi izgradnje gospodarskih objekata KLASA: 940-01/19-03/4, URBROJ: 238/10-02-01/1-19-1 od 31. svibnja 2019. godine, Grad Ivanić-Grad je sklopio ugovor o kupoprodaji građevinskog zemljišta, i to komunalno opremljenog zemljišta radi izgradnje gospodarskih objekata i obavljanja poduzetničkih djelatnosti, za sljedeće građevinsko zemljište u vlasništvu Grada Ivanić-Grada:

* k.č.br. 244/3, k.o. Šarampov – po cijeni od 189.640,00 kuna.

**2.2. RASPOLAGANJE GRAĐEVINSKIM ZEMLJIŠTEM U VLASNIŠTVU GRADA IVANIĆ-GRADA**

U razdoblju od srpnja do prosinca 2019. godine Grad Ivanić-Grad je raspisao javni natječaj za prodaju nekretnina u vlasništvu Grada Ivanić-Grada KLASA: 940-01/19-03/7, URBROJ: 238/10-02-19-1 od 17. srpnja 2019. godine. Na temelju raspisanog natječaja Grad Ivanić-Grad je sklopio ugovore o kupoprodaji za sljedeće građevinsko zemljište u vlasništvu Grada Ivanić-Grada:

* k.č.br. 3236, k.o. Ivanić Grad – po cijeni od 51.250,00 kuna;
* k.č.br. 1258, k.o. Trebovec – po cijeni od 45.700,00 kuna.

**2.3. RASPOLAGANJE POLJOPRIVREDNIM ZEMLJIŠTEM U VLASNIŠTVU GRADA IVANIĆ-GRADA**

U razdoblju od srpnja do prosinca 2019. godine Grad Ivanić-Grad je raspisao javni natječaj za prodaju nekretnina u vlasništvu Grada Ivanić-Grada KLASA: 940-01/19-03/7, URBROJ: 238/10-02-19-1 od 17. srpnja 2019. godine. Na temelju raspisanog natječaja Grad Ivanić-Grad je sklopio ugovore o kupoprodaji za sljedeće poljoprivredno zemljište u vlasništvu Grada Ivanić-Grada:

* k.č.br. 1257, k.o. Trebovec – po cijeni od 9.720,00 kuna.

**2.4. RASPOLAGANJE POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

Na temelju članka 50. stavka 6. Zakona o poljoprivrednom zemljištu (»Narodne novine«, broj 20/18 i 115/18) ministar poljoprivrede donio je Pravilnik o načinu revalorizacije zakupnine odnosno naknade za korištenje poljoprivrednog zemljišta u vlasništvu Republike Hrvatske (»Narodne novine«, broj 65/19) kojim se propisuje način usklađenja zakupnine odnosno naknade za korištenje poljoprivrednog zemljišta u vlasništvu Republike Hrvatske za vrijeme trajanja ugovora (u daljnjem tekstu: revalorizacija).

Sukladno Pravilniku jedinice lokalne samouprave bile su dužne Ministarstvu poljoprivrede dostaviti zahtjev za sklapanje aneksa ugovora u svrhu revalorizacije, u roku od četiri mjeseca od dana stupanja na snagu Pravilnika elektronskim putem.

Uz zahtjev, jedinice lokalne samouprave bile su dužne priložiti i: kopiju ugovora i pripadajućih aneksa ugovora za koji je potrebno revalorizirati zakupninu odnosno naknadu, izračun revalorizirane zakupnine i popunjen prijedlog aneksa ugovora u skladu s elektronskim predloškom koji je objavljen na mrežnoj stranici Ministarstva poljoprivrede.

Temeljem gore navedenog revalorizirano je 45 Ugovora sklopljenih sa korisnicima koji obrađuju poljoprivredno zemljište u vlasništvu Republike Hrvatske na području Grada Ivanić Grada kako slijedi:

* ANEKSI o revalorizaciji naknade iz Ugovora o privremenom korištenju poljoprivrednog zemljišta u vlasništvu Republike – ukupno 21 aneks
* ANEKS o revalorizaciji zakupnine iz Ugovora o zakupu poljoprivrednog zemljišta u vlasništvu Republike Hrvatske na 20 godina – ukupno 13 aneksa
* ANEKS o revalorizaciji zakupnine iz Ugovora o zakupu poljoprivrednog zemljišta u vlasništvu Republike Hrvatske na 50 godina – ukupno 10 aneksa
* ANEKS o revalorizaciji naknade iz Ugovora o koncesiji poljoprivrednog zemljišta u vlasništvu države - ukupno 1 aneks

**2.5. PROGRAMI POTPORA U POLJOPRIVREDI**

**2.5.1.** Nakon provedenog postupka Javnog poziva za dodjelu bespovratnih potpora poljoprivredi na području Grada Ivanić-Grada u 2019. godini (KLASA: 320-01/19-01/4, URBROJ: 238/10-02-19-1 od 20. svibnja 2019.) Gradonačelnik je donio Odluku o odobrenju potpore Obiteljskim poljoprivrednim gospodarstvima na području Grada Ivanić-Grada za 2019. godinu (KLASA: 022-05/19-01/95; URBROJ: 238/10-02-02-03/1-19-5 od 23. prosinca 2019. godine) kojom je odobrena isplata sredstava potpore poljoprivredi na području Grada Ivanić-Grada u 2019. godini u ukupnom iznosu od 586,15 kn slijedećem poljoprivrednom gospodarstvu:

1. OPG Miškec Matija – prijava na Mjeru 8. Nabava sjemenskog materijala – sufinanciranje sjetve uljne tikve (buče golice), u iznosu od 586,15 kuna.

**2.5.2**. Gradonačelnik je također donio Odluku o odobrenju potpore Obiteljskim poljoprivrednim gospodarstvima na području Grada Ivanić-Grada za 2019. godinu (KLASA:022-05/19-01/95, URBROJ: 238/10-02-02-03/1-19-4, od 23. prosinca 2019. godine kojom je odobrena isplata sredstava potpore poljoprivredi na području Grada Ivanić-Grada u 2019. godini u ukupnom iznosu od 5.000,00 kn slijedećem poljoprivrednom gospodarstvu:

1. OPG Klak Berica - prijava na Mjeru 1. Unapređenje stočarske proizvodnje, podmjera 1.4. Obnavljanje stočnog i pčelinjeg fonda – sufinanciranje nabave rasplodnog stada u govedarstvu, u iznosu od 5.000,00 kuna.

**2.5.3.** Gradonačelnik je donio Odluku o odobrenju potpore za dodjelu bespovratnih potpora za financiranje zadruga iz područja poljoprivrede Grada Ivanić-Grada u 2019. godinu (KLASA: 022-05/19-01/70, URBROJ: 238/10-02-02-03/1-19-1, od 26. rujna 2019. godine) kojom je odobrena isplata sredstava potpore za financiranje zadruga iz područja poljoprivrede Grada Ivanić-Grada u 2019. godinu u ukupnom iznosu od 10.000,00 kn slijedećoj zadruzi iz područja poljoprivrede:

1. Zadruga CRNA KAP za poljoprivrednu proizvodnju, preradu i trgovinu – prijava na potpore za dodjelu bespovratnih potpora za financiranje zadruga iz područja poljoprivrede Grada Ivanić-Grada u 2019. godini, u iznosu 10.000,00 kuna.

**2.5.4.** Temeljem Odluke o subvencioniranju premije osiguranja poljoprivrednim gospodarstvima (KLASA: 022-05/19-01/63, URBROJ: 238/10-02-02-03/1-19-7, od 02. rujna 2019.) odobreno je subvencioniranje premije osiguranja poljoprivrednim gospodarstvima za 2019. godinu u visini od 50% od ugovorene premije osiguranja za 2019. godinu, a najviše do 5.000,00 kuna po osiguranom poljoprivrednom gospodarstvu.

U razdoblju od 1. srpnja 2019. do 31. prosinca 2019. godine u upravnom postupku pozitivno je riješeno ukupno 69 zahtjeva za subvencioniranje premije osiguranja poljoprivrednim gospodarstvima za 2019. godinu. Slijedom navedenog, iz proračuna Grada Ivanić-Grada isplaćene su subvencije premije osiguranja poljoprivrednim gospodarstvima za 2019. godinu u ukupnom iznosu od 96.086,00 kune.

**2.5.5**. Nakon provedenog postupka Javnog natječaja za financiranje programa udruga u području poljoprivrede iz proračuna Grada Ivanić-Grada za 2019. godinu (KLASA: 320-01/19-01/5, URBROJ: 238/10-02-02-04/1-19-3 od 27. svibnja 2019.) Gradonačelnik je donio Zaključak o raspodjeli sredstava iz Proračuna Grada Ivanić-Grada za 2019. godinu za sufinanciranje programa udruga iz područja poljoprivrede (KLASA: 022-05/19-01/55, URBROJ: 238/10-02-02-04/1-19-1 od 25. srpnja 2019. godine) kojim je odobrena isplata sredstava potpore poljoprivredi na području Grada Ivanić-Grada u 2019. godini u ukupnom iznosu od 50.000,00 kn slijedećim udrugama iz područja poljoprivrede

1. Udruga proizvođača bučinog ulja Hrvatske, u iznosu 10.000,00 kn

2. Udruga vinogradara i vinara „Brenta“, u iznosu 20.000,00 kn

3. Udruga za uzgoj i zaštitu malih životinja

„Mali uzgajivač“ Ivanić-Grad, u iznosu 10.000,00 kn

4. Pčelarsko društvo „Moslavina Otok Ivanić“, u iznosu 10.000,00 kn

* 1. **POSTUPCI PRISILNE NAPLATE POTRAŽIVANJA GRADA IVANIĆ-GRADA**

Grad Ivanić-Grad je u navedenom periodu naplatio potraživanje dugovane komunalne naknade od trgovačkog društva GRE-KOL d.o.o. u iznosu od 144.730,05 kn.

U navedenom periodu prisilno je naplaćeno potraživanje naknade za uređenje voda u iznosu od 58.319,31 kn.

* 1. **SUDSKI I UPRAVNI POSTUPCI**

U odnosu na prethodno izvješće nije bilo promjena u parnicama za koje Grad vodi sudske postupke.

* 1. **STATUS PROJEKATA**

U razdoblju siječanj – lipanj 2019. godine prijavljeno je osam projekata na Javne pozive Ministarstva graditeljstva i prostornog uređenja te Zagrebačke županije ukupne vrijednosti 16.566.861,44 kn. Odobreno je sufinanciranje za tri projekta pri čemu je ukupan iznos dodijeljene bespovratne potpore 1.044.000,00 kn. Četiri prijave su odbijene, a jedna je još uvijek u obradi.

U tablici u nastavku navedeni su projekti:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Vrsta projekta** | **Datum prijave** | **Ukupna vrijednost projekta (kn)** | **Traženi iznos sufinanciranja (kn)** | **Pružatelj potpore** | **Status** | **Odobreni iznos (kn)** | **Opis projekta** |
| **1.** | Rekonstrukcija dječjeg vrtića Ivanić - Grad, objekt Tratinčica, Posavski Bregi - sufinanciranje provedbe EU projekata | 02.07.2019. | 1.578.834,05 | 162.859,74 | Ministarstvo regionalnoga razvoja i fondova EU | Odbijeno |  | Sufinanciranje provedbe EU projekta - Rekonstrukcija Dječjeg vrtića u Posavskim Bregima |
| **2.** | Građenje i opremanje - Reciklažno dvorište Tarno - Ivanić-Grad - sufinanciranje provedbe EU projekata | 02.07.2019. | 1.338.866,30 | 120.498,18 | Ministarstvo regionalnoga razvoja i fondova EU | Odobreno | 120.498,18 | Sufinanciranje vlastitog udjela Grada Ivanić-Grada u provedbi projekta Građenje i opremanje - Reciklažnog dvorišta Tarno - Ivanić-Grad. |
| **3.** | Unaprjeđenje prometne infrastrukture Poduzetničke zone Ivanić-Grad Jug - Zona 3 - Cesta Josipa Kraša - sufinanciranje provedbe EU projekata | 02.07.2019. | 3.110.450,16 | 623.794,54 | Ministarstvo regionalnoga razvoja i fondova EU | Odobreno | 623.794,54 | Sufinanciranje vlastitog udjela Grada Ivanić-Grada u provedbi projekta Unaprjeđenje prometne infrastrukture Poduzetničke zone Ivanić-Grad Jug - Zona 3 - Cesta Josipa Kraša. |
| **4.** | Mikročipiranje napuštenih pasa na području Ivanić - Grada | 03.07.2019. | 15.000,00 | 15.000,00 | Zagrebačka županija | Odobreno | 15.000,00 | Mikročipiranje napuštenih pasa na području Grada Ivanić-Grada |
| **5.** | Zamjena parketa u Sportskoj dvorani Žeravinec | 24.07.2019. | 1.230.118,75 | 300.000,00 | Zagrebačka županija | Odbijeno |  | Zamjena parketa u Sportskoj dvorani Žeravinec, Ivanić-Grad |
| **6.** | Postavljanje sustava za praćenje kvalitete zraka u Ivanić-Gradu | 02.08.2019. | 248.062,50 | 99.225,00 | Fond za zaštitu okoliša i energetsku učinkovitost | Odbijeno |  | Ivanić-Grad će ovim projektom postaviti Smart Sense Air Quality sustav za praćenje kvalitete zraka. Na području Grada postavile bi se dvije mjerne stanice koje bi senzorima očitavale plinove (SO2, O3, NO, NO2, CO, te lebdeće čestice - PM1, PM2.5, PM10). |
| **7.** | WiFi 4 Ivanić-Grad | 30.09.2019. | 87.494,59 | 80.000,00 | Zagrebačka županija | Odobreno | 80.000,00 | Sufinanciranje postavljanja besplatnog WiFi-ja za građane na javnim mjestima Ivanić-Grada |
| **8.** | Radovi na uređenju Gradske knjižnice Ivanić-Grad | 03.10.2019. | 376.137,50 | 250.000,00 | Ministarstvo kulture | Odobreno | 100.000,00 | S ciljem daljnjeg razvoja kulturne infrastrukture na području Grada Ivanić-Grada, prijava programa se odnosi na uređenje postojećih 215 m2 Gradske knjižnice Ivanić-Grad, sa svrhom postizanja optimalnog prostora za rad i funkcioniranje. |
| **9.** | Radovi na uređenju Gradske knjižice Ivanić-Grad | 06.11.2019. | 376.137,50 | 221.137,50 | Ministarstvo regionalnoga razvoja i fondova EU | Odbijeno |  | S ciljem daljnjeg razvoja kulturne infrastrukture na području Grada Ivanić-Grada, prijava programa se odnosi na uređenje postojećih 215 m2 Gradske knjižnice Ivanić-Grad, sa svrhom postizanja optimalnog prostora za rad i funkcioniranje. |
| **10.** | Uređenje društvenog doma u Dubrovčaku Lijevom | 12.11.2019. | 249.497,50 | 199.598,00 | Zagrebačka županija | Odobreno | 199.598,00 | Cilj ovog projekta je uređenje unutarnjih prostorija društvenog doma u Dubrovčaku Lijevom, te postavljanje sustava centralnog grijanja. |
| **11.** | Obnova krovišta na staroj školi u Dubrovčaku Lijevom | 15.11.2019. | 280.581,25 | 224.465,00 | Zagrebačka županija | Odbijeno |  | Projektom bi se obnovilo krovište stare škole u Dubrovčaku Lijevom koje je trenutno u veoma lošem stanju zbog čega je zgrada sve manje upotrebljiva. |
| **12.** | Izrada pripremne dokumentacije za projekte razvoja širokopojasne infrastrukture | 20.11.2019. | 229.987,50 | 54.405,84 | Zagrebačka županija | Odobreno | 54.263,98 | Izrada Projekta razvoja širokopojasne infrastrukture. |
| **13.** | Izgradnja dječjeg igrališta u Graberju Ivanićkom | 04.12.2019. | 38.000,00 | 30.000,00 | Zagrebačka županija | Odobreno | 30.000,00 | Izgradnja i opremanje dječjeg igrališta uz Osnovnu školu u Graberju Ivanićkom - konzultantska usluga IGRA-e za izradu prijave. |

**2.9. KOMUNALNI DOPRINOSI**

U razdoblju od srpnja do prosinca 2019. godine od strane Upravnog odjela za prostorno uređenje, gradnju i zaštitu okoliša, te Agencije za ozakonjenje nezakonito izgrađenih zgrada ukupno je napravljeno 67 predmeta, a prihod Grada Ivanić-Grada po istome iznosi 708.372,57 kuna.

Dana 1. srpnja 2019. godine Agencija za ozakonjenje nezakonito izgrađenih zgrada se ukida i prestaje s radom (Narodne novine broj 14/19), a posao preuzima i nastavlja raditi Zagrebačka županija, Upravni odjel za prostorno uređenje, gradnju i zaštitu okoliša.

**2.10. NAKNADA ZA NELEGALNO IZGRAĐENE OBJEKTE**

U razdoblju od srpnja do prosinca 2019. godine od strane Upravnog odjela za prostorno uređenje, gradnju i zaštitu okoliša, te Agencije za ozakonjenje nezakonito izgrađenih zgrada ukupno je napravljeno 14 predmeta, a prihod Grada Ivanić-Grada po istome iznosi 10.119,13 kuna.

**2.11. GRADILIŠTA**

**Dječji vrtić Posavski Bregi**

Završetak radova na rekonstrukciji i opremanju Dječjeg vrtića Ivanić-Grad, objekt Tratinčica, Posavski Bregi. Obavljen je tehnički pregled te je dobivena uporabna dozvola.

**Reciklažno dvorište**

Izgradnja i opremanju reciklažnog dvorišta Tarno, radovi su završeni, slijedi ishođenje uporabne dozvole.

**Asfaltiranje na području Grada**

Asfaltiranje prometnice Rajski odvojak u naselju Poljana.

Pripremni radovi te asfaltiranje poligona za autoškolu u Ivanić-Gradu.

**Novo groblje u Ivanić-Gradu**

Krčenje i tarupiranje raslinja s površine novoga groblja te razni drugi radovi i aktivnosti potrebni za uređenje i osposobljavanje predviđene lokacije za novo groblje, suradnja s raznim projektantima i izrađivačima, izrada hidrotehničkih podloge za izradu urbanističkog plana uređenja, izrada koncepcije prijedloga rješenja novoga groblja i dr.

**Društveni domovi legalizacija**

Otklanjanje nedostataka kod društvenih domova na elektroinstalacijama za potrebe legalizacije, te ishođenja Rješenja o izvedenom stanju.

**Odvodnja Grada Ivanić-Grada**

Rješavanje odvodnje na području Grada Ivanić-Grada.

**Poduzetnički inkubator u zoni UPU 6 u Ivanić-Gradu**

Izgradnja modularnog drvno-tehnološkog poduzetničkog inkubatora u poduzetničkoj zoni UPU 6 u Ivanić-Gradu.

**Zelenjak uređenje svlačionica**

Uređenje i opremanje svlačionica za nogometni klub na Zelenjaku.

**Izgradnja novog dječjeg igrališta u dječjem vrtiću centar u Ivanić-Gradu**

Izrada novog dječjeg igrališta unutar dječjeg vrtića, s ugradnjom novih sprava.

**Izgradnja novog dječjeg igrališta u dječjem vrtiću Žeravinec u Ivanić-Gradu**

Izrada novog dječjeg igrališta unutar dječjeg vrtića, s ugradnjom novih sprava.

**Rekonstrukcija ulica**

Radovi na rekonstrukciji ulica u ulicama A. G. Matoša, Šarampovskoj i Cvjetnoj ulici.

**Javni WC**

Izgradnja javnog WC-a na Zelenjaku i u Graberskom brdu planinarske kuće.

**Dvorana Posavski bregi**

Opremanje dvorane sportskom opremom u novoj dvorani Posavski bregi.

**Streljana Žeravinec**

Sanacija krova na objektu streljana Žeravinec.

**Nogometno igralište Zelenjak**

Izrada nove drenaže atletske staze na nogometnom igralištu Zelenjak.

**Razno**

U sklopu obavljanja poslova iz djelokruga odsjeka, kao javnopravno tijelo u postupku ishođenja uporabnih dozvola, obavljao se tehnički pregled objekata na području Grada Ivanić-Grada.

Prilikom ishođenja građevinskih dozvola, kao javnopravno tijelo obavljali su se javni uvidi na terenu.

Rješavanje pojedinačnih zahtjeva građana vezano uz komunalnu problematiku.

**2.12. PROJEKTNA DOKUMENTACIJA**

Izrada glavnog projekta s izvedbenim detaljima za zahvat: **REKONSTRUKCIJA ULICE STJEPANA GREGORKA I HERCEGOVAČKE ULICE** povjerena jezajednici ponuditelja- NE-POK d.o.o. Ivanić-Grad i Zajednički projektantski ured d.o.o. Požega. Projektnom dokumentacijom cilj je rekonstruirati cestu, izgraditi nogostup te riješiti oborinsku odvodnju ceste. Za potrebe izrade predmetne dokumentacije izvršena je izmjena Urbanističkog plana uređenja UPU-4, čime su osigurani uvjeti za primjenu odgovarajućih tehničkih rješenja. Izrađen je konačni prijedlog idejnog rješenja te su ishođeni svi posebni uvjeti javnopravnih tijela, na temelju kojih je u tijeku završetak izrade glavnog projekta. Ishođene su potvrde glavnog projekta od javnopravnih tijela te po okončanju imovinsko-pravnih odnosa (rješavanja prava služnosti) s INA d.d. slijedi postupak ishođenja građevinske dozvole, koja se očekuje ishoditi u 2020. godini.

Izrada projektne dokumentacije za **UREĐENJE ŠETNICE UZ RIJEKU LONJU – OBUHVAT OD MOSTA U ULICI KRALJA TOMISLAVA DO MOSTA U SAVSKOJ ULICI**, povjerena je trgovačkom društvu ATMOSFERA d.o.o. Zagreb. Projektom se treba osmisliti prostor uz rijeku Lonju, i to izgradnjom nove šetnice i drugih pratećih sadržaja, koja šetnica će biti smještena uz povijesnu jezgru Grada Ivanić-Grada. Za navedeni projekt ishođena je građevinska dozvola u kolovozu 2019. godine. Slijedi postupak javne nabave za izvođenje radova.

Izrada projektne dokumentacije za **IZGRADNJU I UREĐENJE ŠETNICE UZ LIJEVU OBALU RIJEKE LONJE (OBUHVAT OD PLINSKOG MOSTA DO KANALA ŽERAVINEC I OD SAVSKE ULICE PREMA JUGU CCA 200 M)** povjerena je trgovačkom društvu TRANSEPT STUDIO j.d.o.o. Ivanić-Grad. Projektom se treba osmisliti prostor uz rijeku Lonju, i to izgradnjom nove šetnice i drugih pratećih sadržaja. Izrada projektne dokumentacije je u tijeku.

Izrada projektne dokumentacije za izgradnju **PAVILJONA - POSJETITELJSKOG CENTRA** na k.č.br. 2052/1 k.o. Ivanić-Grad povjerena je trgovačkom društvu ATMOSFERA d.o.o. Zagreb. Građevina je predviđena u javnoj namjeni, u kojoj je predviđeno više različitih namjena: izložbe, predavanja, rasprave, izlaganja, ugostiteljski sadržaj – caffe bar. Radi se o građevini elipsastog oblika, s prohodnim ravnim krovom u funkciji vidikovca. Paviljon je zamišljen kao atraktor, točka zanimljivih i korisnih događanja u centru pješačke zone uz šetnicu, uz rijeku Lonju. Za navedeni projekt je ishođena građevinska dozvola u rujnu 2019. godine.

Izrada **IDEJNOG ARHITEKTONSKOG – URBANISTIČKOG RJEŠENJA ZA UREĐENJE POTOKA ŽERAVINEC I RIJEKE LONJE S POPOVIM JARKOM U GRADU IVANIĆ-GRADU** povjerena je trgovačkom društvu VOLUMEN j.d.o.o. Zagreb. Idejnim rješenjem cilj je urediti prostor uz/na vodotocima - potoka Žeravinec u dijelu od utoka u rijeku Lonju do Sportske dvorane „Žeravinec“ i dijela vodotoka rijeke Lonje od ušća potoka Žeravinec do Popovog jarka uključivo i zonu uz Popov jarak. Projekt je osmišljen s ciljem da Ivanić-Grad uređenjem vodotoka i prostora uz vodotok dobije novi suvremen i jedinstven javni prostor koji je orijentiran na odnos grad-rijeka kako bi se u što većoj mjeri revitalizirali dijelovi gradskog tkiva uz/na vodotocima. Ovim rješenjem se nastavlja kontinuitet uređenog prostora uz rijeku Lonju (postojeća šetnica i uređeni sportsko-rekreacijski park uz nju). Izrada predmetnog idejnog rješenja je u tijeku.

Izrada projektne dokumentacije za **REKONSTRUKCIJU I DOGRADNJU ZGRADE DJEČJEG VRTIĆA U IVANIĆ-GRADU (Objekt Livada na Žeravincu)** povjerena je trgovačkom društvu TRANSEPT STUDIO j.d.o.o. Ivanić-Grad. Projektom je predviđena dogradnja na dva mjesta. *Dogradnja 1* se sastoji od dvije jedinice za smještaj dvije vrtićke skupine jasličke dobi, a *dogradnja 2* je višenamjenska dvorana za održavanje priredbi i fizičku aktivnost djece u zatvorenom prostoru. Izrađen je glavni projekt te je predan zahtjev za ishođenje građevinske dozvole. Očekuje se ishođenje građevinske dozvole u 2020. godini.

Izrada idejnog projekta **UREĐENJE STAROG GRADA IVANIĆ-GRADA** povjerena je trgovačkom društvu FIM INŽENJERING d.o.o. Velika Gorica. Projektom je cilj utvrđivanje najoptimalnijeg i najkvalitetnijeg rješenja uređenja postojećih prometnica u starom gradu, sagledavanje postojeće te određivanje najkvalitetnije organizacije prometa u odnosu na novo rješenje, kao i davanje prijedloga formiranja novih javnih prostora u Podgrađu. Idejni projekt je izrađen.

Izrada projektne dokumentacije za **IZGRADNJU VODENOG ZABAVNOG PARKA NA LOKACIJI SPORTSKO-REKREACIJSKOG PARKA ZELENJAK U IVANIĆ-GRADU** povjerena je trgovačkom društvu TRANSEPT STUDIO j.d.o.o. Ivanić-Grad. Projektom je predviđena izgradnja spray parka koji je zamišljen kao igralište za djecu danju, a noću dok nema aktivnosti, igralište postaje fontana opremljena svjetlosnim efektima. U tijeku je izrada navedene dokumentacije, za koju će se po završetku podnijeti zahtjev za ishođenje građevinske dozvole.

Izrada projektne dokumentacije – glavnog projekta za **IZGRADNJU JEDNODIJELNE ŠKOLSKE SPORTSKE DVORANE UZ OŠ JOSIPA BADALIĆA, NA K.Č.BR. 2190 K.O. CAGINEC**, povjerena je trgovačkom društvu FIM INŽENJERING d.o.o. Velika Gorica. Projekt će detaljno tehnički razraditi izgradnju jednodijelne školske sportske dvorane uz osnovnu školu.

Za navedeni projekt ishođeni su posebni uvjeti te se po završetku izrade projektne dokumentacije planira podnijeti zahtjev za ishođenje građevinske dozvole.

Izrada projektne dokumentacije za **REKONSTRUKCIJU ZGRADE DJEČJEG VRTIĆA IVANIĆ-GRAD, - OBJEKT SUNCE, GRABERJE IVANIČKO**, povjerena je trgovačkom društvu TRANSEPT STUDIO j.d.o.o. Ivanić-Grad. Projektom se predviđa prenamjena i rekonstrukcija postojeće zgrade kuglane u prostor dječjeg vrtića U tijeku je izrada navedene dokumentacije, za koju će se po završetku podnijeti zahtjev za ishođenje građevinske dozvole.

Izrada projektne dokumentacije za **IZGRADNJU NOGOSTUPA I BICIKLISTIČKE STAZE OD NASELJA DUBROVČAK LIJEVI DO NASELJA POSAVSKI BREGI**, povjerena je trgovačkom društvu DOMING-PROJEKT d.o.o., Odra Sisačka, Sisak. Projektom se predviđa izgradnja nogostupa kroz naseljena mjesta, te izgradnja biciklističke prometnice izvan naselja. Navedene građevine će se graditi uz postojeću cestu, a ukupna dužina dionice uznosi 5350 m. Ishođena je lokacijska dozvola, izrada projektne dokumentacije je u završnoj fazi te će se za istu podnijeti zahtjev za ishođenje građevinske dozvole.

Izrada projektne dokumentacije za **REKONSTRUKCIJU OBRTNIČKE ULICE TE IZGRADNJU PJEŠAČKE STAZE S OBORINSKOM ODVODNJOM U NASELJU OPATINEC**, povjerena je trgovačkom društvu DOMITEL d.o.o. Kloštar Ivanić. Projektom se predviđa rekonstrukcija Obrtničke i dijela Koprinečke ulice od središta naselja Opatinec prema Breškoj Gredi u dužini od 1500 m, sa izgradnjom nogostupa duž ceste i rješnjem oborinske odvodnje. U tijeku je izrada navedene dokumentacije, za koju će se po završetku podnijeti zahtjev za ishođenje građevinske dozvole.

**PROSTORNO PLANSKA DOKUMENTACIJA**

**Zahtjevi za izmjenom prostorno planske dokumentacije**

Grad Ivanić-Grad je zaprimao pisane zahtjeve za izmjenom prostorno-planske dokumentacije te će se isti zahtjevi razmatrati u sljedećim postupcima izmjena prostorno-planske dokumentacije.

**Izrada / izmjena i dopuna prostorno planske dokumentacije**

Izrada **URBANISTIČKOG PLANA UREĐENJA UPU-13 NOVO GROBLJE IVANIĆ-GRAD** (u daljnjem tekstu: Plan) povjerena je trgovačkom društvu Urbanistički institut Hrvatske d.o.o. Zagreb. Za pokretanje postupka izrade predmetnog Plana nadležni upravni odjel Grada Ivanić-Grada je proveo postupak Ocjene o potrebi strateške procjene utjecaja plana na okoliš, kao i postupak prethodne ocjene utjecaja Plana na ekološku mrežu. Po dovršetku postupka, nadležni upravni odjel Zagrebačke županije donio je mišljenje da za predmetni Plan nije potrebno provesti stratešku procjenu utjecaja Plana na okoliš. Na temelju navedenog, stekli su se uvjeti za donošenje Odluke o izradi urbanističkog plana, a što je i učinjeno na sjednici gradskog vijeća Grada Ivanić-Grada održanoj dana 30. travnja 2019. godine. Odluka je objavljena u Službenom glasniku broj 04/19. Donošenjem predmetne Odluke započeo je postupak izrade i donošenja Plana, te su javnopravnim tijelima upućeni dopisi za davanje zahtjeva, smjernica i podataka potrebnih za izradu Plana. Zaprimljene zahtjeve/podatke/smjernice javnopravnih tijela nadležni upravni odjel Grada Ivanić-Grada je dostavio izrađivaču Plana, za potrebe izrade Nacrta prijedloga Plana. U narednom periodu slijedi javna rasprava o Prijedlogu plana te ostale zakonske procedure do njegovog donošenja na gradskom vijeću.

Izrada **II. IZMJENA I DOPUNA URBANISTIČKOG PLANA UREĐENJA UPU-6 ZONA GOSPODARSKE NAMJENE NA PODRUČJU IVANIĆ-GRAD I CAGINEC**

Nadležni upravni odjel Grada Ivanić-Grada izradio je prijedlog Odluke o izradi II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec, te je za istu zatražio mišljenje nadležnog upravnog odjela u Zagrebačkoj županiji o potrebi provedbe ocjene o potrebi strateške procjene utjecaja II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec na okoliš (u daljnjem tekstu: Ocjena) ili strateške procjene. Upravni odjel Zagrebačke županije za prostorno uređenje, gradnju i zaštitu okoliša, Odsjek za zaštitu okoliša, izdao je mišljenje o potrebi provedbe Ocjene. Na temelju navedenog, Grad Ivanić-Grad je proveo proceduru Ocjene te je po završetku postupka zaprimljeno mišljenje Upravnog odjela Zagrebačke županije za prostorno uređenje, gradnju i zaštitu okoliša, Odsjeka za zaštitu okoliša, da nije potrebno provesti stratešku procjenu utjecaja plana na okoliš, čime su se stekli uvjeti i za donošenje Odluke o izradi plana na gradskom vijeću. Odluka o izradi II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec usvojena je na sjednici gradskog vijeća Grada Ivanić-Grada, održanoj dana 30. travnja 2019. godine. Navedena Odluka je objavljena u Službenom glasniku, broj 4/19. U postupku izrade predmetnih izmjena i dopuna Plana, provedena je javna rasprava u periodu od 19. studenog – 04. prosinca 2019. godine te je izrađeno Izvješće o javnoj raspravi. Gradonačelnik je u prosincu 2019. godine donio Zaključak o utvrđivanju Konačnog prijedloga II. izmjena i dopuna Urbanističkog plana uređenja UPU-6 zona gospodarske namjene na području Ivanić-Grad i Caginec. Slijedi donošenje predmetnog plana na Gradskom vijeću Grada Ivanić-Grada.

Izrada ispravka greške u grafičkom dijelu **II. IZMJENA I DOPUNA PROSTORNOG PLANA UREĐENJA GRADA IVANIĆ-GRADA** povjerena je trgovačkom društvu ZG-PROJEKT d.o.o. Zagreb. U grafičkom dijelu plana izvršen je ispravak greške na način da se ucrtana namjena na odgovarajućem dijelu plana korigirala i uskladila s namjenom iz urbanističkog plana uređenja za navedeno područje, obzirom je u postupku izrade II. izmjena i dopuna Prostornog plana uređenja napravljena greška od strane izrađivača plana. Navedeni ispravak je usvojen na 22. sjednici Gradskog vijeća Grada Ivanić-Grada održanoj u rujnu 2019. godine, te je isti ispravak objavljen u Službenom glasniku, broj 7/19.

Izrada ispravka greške u grafičkom dijelu **III. IZMJENA I DOPUNA PROSTORNOG PLANA UREĐENJA GRADA IVANIĆ-GRADA** i grafičkom dijelu **PROČIŠĆENOG ELABORATA** nakon **III. IZMJENA I DOPUNA PROSTORNOG PLANA UREĐENJA** povjerena je trgovačkom društvu ARHITEKTONSKI ATELIER DESET d.o.o. Zagreb. Obzirom na ispravak greške u II. izmjenama i dopunama Prostornog plana uređenja, isto je izvršeno i u gore navedenim planovima Navedeni ispravak je usvojen na 22. sjednici Gradskog vijeća Grada Ivanić-Grada održanoj u rujnu 2019. godine, te je isti ispravak objavljen u Službenom glasniku, broj 7/19.

Izrada **IV. IZMJENA I DOPUNA PROSTORNOG PLANA UREĐENJA GRADA IVANIĆ-GRADA**

Nadležni upravni odjel Grada Ivanić-Grada izradio je prijedlog Odluke o izradi IV.izmjena i dopuna Prostornog plana uređenja Grada Ivanić-Grada, te je za isti prijedlog Odluke zatražio mišljenje nadležnog upravnog odjela u Zagrebačkoj županiji o potrebi provedbe ocjene o potrebi strateške procjene utjecaja plana na okoliš (u daljnjem tekstu: Ocjena) ili strateške procjene. Upravni odjel Zagrebačke županije za prostorno uređenje, gradnju i zaštitu okoliša, Odsjek za zaštitu okoliša, izdao je mišljenje o potrebi provedbe Ocjene. Postupak Ocjene je proveden sukladno zakonskim propisima te je nadležno tijelo dalo mišljenje da nije potrebno provesti stratešku procjenu utjecaja plana na okoliš.

Sukladno navedenom, na 21. sjednici Gradskog vijeća Grada Ivanić-Grada je donesena Odluka o izradi IV. izmjena i dopuna Prostornog plana uređenja Grada Ivanić-Grada, koja je objavljena u Službenom glasniku, broj 6/19.

Za izrađivača predmetnih izmjena i dopuna odabrano je trgovačko društvo URBING d.o.o. Zagreb. U daljnjem periodu slijedi analiza pristiglih zahtjeva te priprema prijedloga Plana za javnu raspravu.

Izrada **VI. IZMJENA I DOPUNA URBANISTIČKOG PLANA UREĐENJA UPU-4 ZA PODRUČJE IVANIĆ-GRAD, DONJI ŠARAMPOV I JALŠEVEC BREŠKI**

Nadležni upravni odjel Grada Ivanić-Grada izradio je prijedlog Odluke o izradi VI. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški te je za navedeni prijedlog Odluke zatražio mišljenje nadležnog upravnog odjela u Zagrebačkoj županiji o potrebi provedbe ocjene o potrebi strateške procjene utjecaja plana na okoliš (u daljnjem tekstu: Ocjena) ili strateške procjene. Upravni odjel Zagrebačke županije za prostorno uređenje, gradnju i zaštitu okoliša, Odsjek za zaštitu okoliša, izdao je mišljenje o potrebi provedbe Ocjene. Postupak Ocjene je proveden sukladno zakonskim propisima te je nadležno tijelo dalo mišljenje da nije potrebno provesti stratešku procjenu utjecaja plana na okoliš.

Sukladno navedenom, na 23. sjednici Gradskog vijeća Grada Ivanić-Grada je donesena Odluka o izradi VI. izmjena i dopuna Urbanističkog plana uređenja UPU-4 za područje Ivanić-Grad, Donji Šarampov i Jalševec Breški, koja je objavljena u Službenom glasniku, broj 8/19. Slijedi odabir izrađivača predmetnih izmjena i dopuna plana, kao i početak izrade istih.

**Sudjelovanje u postupcima izrade i donošenja dokumenata prostornog uređenja susjednih JLS, Zagrebačke županije i Republike Hrvatske**

Grad Ivanić-Grad sukladno Zakonu o prostornom uređenju sudjeluje u postupcima izrade prostornih planova susjednih jedinica lokalne samouprave, Zagrebačke županije, Republike Hrvatske, davanjem smjernica, podataka, očitovanja.

Na državnoj razini započet je postupak izrade Državnog plana prostornog razvoja donošenjem Odluke o izradi predmetnog plana 2018. godine (Narodne novine, broj 39/18).

Na županijskoj razini u tijeku je postupak VII. Izmjena i dopuna Prostornog plana Zagrebačke županije, u kojem postupku je Grad Ivanić-Grad uputio zahtjeve za izmjenu predmetnog plana. Održavana je javna rasprava za navedene izmjene i dopune plana u periodu od 21. siječnja do 19. veljače 2019. godine. Grad Ivanić-Grad je dao primjedbe na prijedlog plana.

Izrađeno je Izvješće o javnoj raspravi o Prijedlogu VII. Izmjena i dopuna Prostornog plana Zagrebačke županije i o Strateškoj studiji o utjecaju VII. Izmjena i dopuna Prostornog plana Zagrebačke županije. Očekuje se nastavak potrebnih procedura, odnosno provođenje ponovne javne rasprave.

**Razno**

U sklopu obavljanja poslova iz djelokruga Odsjeka, a sukladno Zakonu o gradnji i Zakonu o prostornom uređenju izdavani su prema zaprimljenim zahtjevima posebni uvjeti te potvrde glavnog projekta.

Prema pojedinačnim zahtjevima, omogućavan je neposredan uvid u dokumente prostornog uređenja te su se vršili i drugi poslovi, u skladu sa zakonom, aktima Gradskog vijeća i Gradonačelnika.

**2.13. ZAŠTITA OKOLIŠA**

**2.13.1. Gospodarenje otpadom na području Grada Ivanić-Grada:**

1. Nastavljene su aktivnosti projekta “Nije svaki otpad smeće!” što se sufinancira iz EU sredstava u sklopu Poziva za provedbu Programa izobrazno-informativnih aktivnosti o održivom gospodarenju otpadom iz Operativnog programa Konkurentnost i kohezija 2014.-2020., koji ima za cilj smanjenje količine otpada koji se odlaže na odlagališta. Projektne aktivnosti se temeljem sklopljenog Sporazuma o udruživanju u provedbi projekta, provode na području Grada Ivanić-Grada, Općine Križ i Općine Kloštar-Ivanić (dvosatne javne tribine na temu održivog gospodarenja otpadom, edukativne radionice u osnovnim školama za učenike 4. i 8. razreda, te za one najmlađe posebne radionice na kojima se kroz kreativne zadatke obrađuju teme iz područja održivog gospodarenja otpadom. Projektom je ujedno predviđena, uz tisak letaka i brošura sa uputama o odvojenom prikupljanju otpada te kompostiranju, i izrada aplikacije za pametne telefone kojom će se građanima omogućiti jednostavan pristup i praćenje podataka vezanih uz prikupljanje otpada.
2. Projekt Građenje i opremanje Reciklažno dvorište Tarno – Ivanić-Grad doprinijet će povećanju količine odvojeno prikupljenog komunalnog otpada i smanjenju količine otpada koji se odlaže na odlagališta. Rezultat projekta bit će postignut kroz izgradnju reciklažnog dvorišta te kroz kontinuiranu edukaciju i informiranje svih stanovnika o važnosti i prednostima odvojeno prikupljenog otpada i poticanju ponovne upotrebe na načelima kružne ekonomije.

Svrha projekta je doprinijeti ostvarenju ciljane stope recikliranja PGO RH do 2020., te ciljeva PGO IG do 2022. kroz izgradnju potrebne infrastrukture za odvojeno prikupljanje otpada (Reciklažno dvorište) te podizanje svijesti lokalnog stanovništva o važnosti odvojenog prikupljanja otpada, zaštite okoliša i ulozi reciklažnog dvorišta u cjelovitom sustavu gospodarenja otpadom. U prvoj punoj kalendarskoj godini, nakon ishođenja uporabne dozvole, reciklažno dvorište moći će primiti 60 tona odvojeno prikupljenog otpada.

**Ukupna vrijednost projekta: 1.338.866,30 kuna**

**Iznos koji sufinancira EU (85%): 1.138.036,00 kuna**

**Razdoblje provedbe projekta: 14.09.2018. – 14.11.2019.**

Kontinuirano se provodila i sanacija divljih deponija na području Grada Ivanić-Grada.

**2.14. KOMUNALNA NAKNADA**

**Promjena obveznika komunalne naknade**

* 157kom - izdano rješenja o promjeni obveznika

**Promjena visine duga s osnova promjene koeficijenta namjene i promjene koeficijenta zone temeljem nove Odluke o komunalnoj naknadi**

* Računi za komunalnu naknadu - poslovni prostori mjesečni 832 kom
* Računi za komunalnu naknadu - poslovni prostori tromjesečni 588 kom
* (Obračun, knjiženje zaduženja, printanje, pečaćenje,

pakiranje) -------------------------

1.420 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga te ispunjavanje zahtjeva za isto.

- Evidentiranje novih obveznika te korekcija postojećih kvadratura i obračuna po novim zapisnicima za stambene prostore

- Obrađivanje te usklađivanje stanja sa strankama putem telefona.

- Obrađeno 80 knjižnih zapisa ispravka zaduženja.

- Obrađeno 100 knjižnih zapisa odobrenja, po Rješenjima o oslobođenju od plaćanja komunalne naknade.

- Knjiženje uplata po izdanim računima i uplatnicama – izvodi iz ŽR.

- Razne potvrde o plaćanjima, popratni dopisi i drugo.

- Praćenje naplate te obrada stranaka po ovrhama.

**Rješavanje zahtjeva za oslobođenje od obveze plaćanja komunalne naknade za 2019. godinu**

* izdana 00 rješenja o oslobođenju od obveze plaćanja komunalne naknade
* 116 obveznika oslobođenih od obveze plaćanja komunalne naknade prema Odluci o oslobađanju od plaćanja komunalne naknade (KLASA: 022-05/19-01/23, URBROJ: 238/10-02-02-03/8-19-7, od 26. ožujka 2019.g.) - korisnici zajamčene minimalne naknade Centra za socijalnu skrb
* izdana 8 rješenja o odbijanju oslobođenja komunalne naknade
* izdano 60 rješenja o oslobođenju od obveze plaćanja komunalne naknade
* izdana 25 rješenja o odbijanju oslobođenja komunalne naknade

**2.15. NAKNADA ZA UREĐENJE VODA**

* Uplatnice za naknadu za uređenje voda - poslovni prostori mjesečni 832 kom
* Uplatnice za naknadu za uređenje voda -poslovni prostori tromjesečni 588 kom
* (Obračun, knjiženje zaduženja, printanje, pečaćenje,

pakiranje) ------------------------

1420 kom

- Obavljeni su razgovori sa strankama – obveznicima, te su izvršene promjene matičnih podataka na objektima i obveznicima, temeljem dostavljenih dokumenata i zahtjeva o promjeni obveznika. Navedeno uključuje ispunjavanje obrazaca zahtjeva za promjenu obveznika.

- Obrada stranaka koji su zatražili obročnu otplatu duga, te također ispunjavanje zahtjeva za isto.

- Evidentiranje novih obveznika, te korekcija postojećih kvadratura i obračuna

- Obračun uplata prema Hrvatskim vodama.

**Promjena obveznika naknade za uređenje voda**

* izdana rješenja o promjeni obveznika

**2.16. OTKUP GRADSKIH STANOVA**

* Mjesečni obračun rata za otkup stanova prema srednjem tečaju EUR-a po HNB,
* Ispis i slanje uplatnica za 50 obveznika (za 7-12/2019. poslano 00 uplatnica),
* Obračun uplata prema državnom proračunu,
* Prijevremeni otkup i izračun prijevremenog otkupa,
* Obračun preostalih obveza do konačne otplate prema zahtjevu stranaka.

**2.17. KOMUNALNO REDARSTVO**

Tijekom izvještajnog perioda za razdoblje od 06 mjeseca do 12 mjeseca 2019. godine Komunalno redarstvo je obavljalo poslove i zadatke nadzora nad provedbom odredaba Odluke o komunalnom redu Grada Ivanić-Grada (Službeni glasnik Grada Ivanić-Grada broj 08/2019), Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada br. 6/2013), kao i ostalih Odluka Gradonačelnika, odnosno Gradskog vijeća Grada Ivanić-Grada po službenoj dužnosti, preventivno, te po prijavama i zahtjevima Mjesnih odbora, pravnih i fizičkih osoba.

Osnovni poslovi i zadaci koji su se obavljali u ovom Upravnom odjelu – komunalno redarstvo proizlaze iz provedbe odgovarajućih propisa prema Zakonu o komunalnom gospodarstvu, Zakonu o građevinskoj inspekciji, Zakonu o održivom gospodarenju otpadom, Zakon o prijevozu u cestovnom prometu, Zakona o zaštiti životinja, Zakonu o buci, Prekršajnom zakonu, Zakonu o zaštiti od požara te propisa vezanih uz kontrolu komunalnog reda, pravilno korištenje javnih površina, nadzora nad uređenjem javnih površina, problematiku održavanja zemljišta uz javne površine i izmjere stambenih i poslovnih prostora za utvrđivanje visine komunalne naknade.

U izvještajnom periodu komunalni redar je nadzirao provedbu gradskih odluka: Odluke o komunalnom redu, Odluke o držanju pasa, Odluke o spaljivanju otpada biljnog porijekla, Odluke o uređenju prometa na cestama, Odluke o priključenju na komunalnu infrastrukturu te ostalih Odluka Grada. Sukladno spomenutim Odlukama te ukazanim potrebama na terenu, komunalni redar nadzirao je radove i surađivao s izvođačima radova oko obavljanja komunalnih djelatnosti održavanja čistoće javnih i zelenih površina, prokopa javnih površina, sanacije neuređenih odlagališta otpada, održavanja parkirališta, održavanja i izgradnje javne rasvjete i sl.. Pripremao je troškovnike za nabavu radova i usluga iz svog djelokruga rada, aktivno je sudjelovao u pripremi i izradi Odluka Grada, surađivao je s mjesnim odborima u rješavanju problema na terenu, te intervenirao u poslovima održavanja i radovima na površinama u vlasništvu Grada Ivanić-Grada.

Komunalno redarstvo kontrolu javnih površina provodi svakoga radnoga dana, a po potrebi i u dane vikenda te nakon radnog vremena. Tom prilikom redovno se kontrolira stanje na terenu uz redovni obilazak gradskog područja, a o poduzetim mjerama vodi se službena evidencija. Prilikom terenskih uvida u cilju kvalitetnijeg utvrđivanja činjeničnog stanja, komunalni redar provodi praksu da o većini slučajeva koje prati na terenu izrađuje foto dokumentacije što predstavlja priložni dokument u predmetima koje komunalno redarstvo provodi. Predmetna foto dokumentacija sadržajno se odnosi na nedostatke i oštećenja u komunalnoj opremi na području grada, korištenja javnih površina, izvršenju obveznih radnji. Izrada foto dokumentacije koristi se kao dokazni materijal u provođenju daljnjih mjera prema prekršiteljima odredaba komunalnoga reda.

U drugoj polovici godine – razdoblje 6 do 12 mjesec 2019 godine, komunalno redarstvo sukladno svojim ovlastima pokrenulo je 70 Upravnih postupaka prilikom kojih je izdano više od 120 Rješenja o izvršenju obaveznih radnji koja su izdavana za uređenje parcela i uređenje odvodnih jaraka za odvod oborinskih voda na području Grada Ivanić-Grada te Zaključaka o izvršenju naloženih radnji po izdanim Rješenjima.

Sukladno ovlastima prema Zakonu o Građevinskoj inspekciji, komunalno redarstvo je na terenu izvršilo 4 nadzora, nakon čega je pokrenut 1 upravni postupak – izdavanje Rješenja o uklanjanju objekta koji je izgrađen bez potrebne dokumentacije, odnosno dva postupka su još u tijeku. Uz navedeno, komunalno redarstvo je na terenu izvršilo 2 nadzora prema Zakonu o održivom gospodarenju otpadom.

Sva navedena Rješenja izdavana su nakon što je provjerom na terenu utvrđeno da se javna površina, odnosno površina uz javnu prometnu ili zelenu površinu ne koristi sukladno Odluci o komunalnom redu odnosno koristi se protivno Odlukama Grada i drugim Zakonskim propisima. U svim postupcima Komunalni redar izvršavao je službene očevide, a strankama u postupku ostavljen je rok da se usklade sa važećim Odlukama po kojima komunalni redar ima pravo postupati. Stranke su u većini slučajeva izvršile zadanu obvezu iz Rješenja.

Osim Rješenja, komunalno redarstvo je u predmetnom periodu izdalo 34 Obaveznih prekršajnih naloga s ciljem kažnjavanja osoba za neizvršavanje određenih naloženih radnji ili nepostupanja sukladno odredbama Odluka Grada – čišćenje snijega, držanje pasa, neodržavanje zelenih površina i sl.

U drugoj polovici 2019. godine, Komunalno redarstvo je izdalo 26 naloga t.d. Komunalni centar Ivanić-Grad i 10 naloga veterinarskim ambulantama sa potrebom izvođenja preko 70 radnji i aktivnosti s ciljem trenutnog uklanjanja uočenih nepravilnosti na terenu, odnosno izvršavanje određenih radnji s ciljem funkcioniranja odvodnje na javnim površinama, funkcioniranjem prometa u Gradu, održavanja objekata javne namjene, uklanjanja lešina sa prometnica i javnih površina, te ostalih radnji. Ovim načinom se osigurava poštivanje Zakona i Odluka, sigurnost, zdravlje i zadovoljstvo građana.

Osim spomenutih, izdana su 42 Rješenja te 29 Suglasnosti za korištenje javnih površina, kojima se odobrava određena javna površina u svrhu postave ugostiteljskih terasa, za održavanje određenih manifestacija, zatvaranja prometa na nerazvrstanim cestama te u svrhu ostalih potreba pravnih i fizičkih osoba ( prezentacije,informiranja i sl. ). Komunalni redar je također vršio nadzor nad korištenjem javnih površina sukladno izdanom Rješenju o odobrenju o korištenja javne površine, temeljem kojeg nisu ustanovljene nepravilnosti.

U razdoblju od 6 do 12 mjeseca 2019 godine odrađeno je 7 akcija kontrole koje su obuhvatile prodaju robe i korištenje javnih površina u dane vikenda (subotom), kontrolom parkiranja automobila na javnim površinama, uklanjanja određenih bespravnih predmeta s javne površine, prisutnosti pasa na javnim površinama bez nadzora te ostale radnje koje nisu zahtijevale nametanje određenih obaveza građanima. Akcije su provođene samostalno te u dogovoru sa PP Ivanić - Grad i trgovačkim društvom Komunalni centar Ivanić-Grad.

Izdane su 24 Suglasnosti kojima se građanima i tvrtkama dozvoljava prokop javne površine ili sl. s ciljem priključenja instalacije vode, plina ili kanalizacije na javnu mrežu, te ostalih radova u zoni javne površine. Radnje koje su obuhvaćene izdavanjem ovih Suglasnosti obuhvatile su pregled stanja na terenu, nadzor nad izvođenjem prekopa javnih površina, kontrola izvođenja radova neposredno prije spajanja na mrežu i kontrola završetka radova i provjera sanacije predmetne površine.

Također, komunalni redar je prema zahtjevima predstavnika Mjesnih odbora, izvršio obilaske mjesnih odbora, a po obrađenim prijavama pristupilo se rješavanju problema na terenu, odnosno prijavama nadležnim institucijama.

Komunalni redar je nastavio sa provođenjem revizije poslovnih prostora u svrhu plaćanja komunalne naknade na području Grada Ivanić-Grada – dopisi, uvidi na terenu, izrada Zapisnika, rješavanje po žalbama te izdavanje Rješenja o komunalnoj naknadi kao djelu ukupnog broja Rješenja koje izdaje ovaj Upravni odjel Grada

Komunalno redarstvo je aktivno sudjelovalo u nastavku svih radova u cilju provođenja Projekta NEW Light - rekonstrukcija javne rasvjete na području Grada – obilazak terena, komunikacija i koordinacija sa izvođačima, pregled izvršenih radova na terenu, utvrđivanje nedostataka i kvarova i sl…također, za sve lampe koje nisu mijenjane u sklopu projekta, zaprimane su prijave o kvarovima, nakon čega su u određenim periodima prijave obrađivane, te putem ugovorenog izvođača na terenu vršeni popravci. Sve navedene aktivnosti prije izvršenja ili poslije izvršenja, uvida ili sl. zahtijevale su pismeno očitovanje, povratnu informaciju putem telefona ili pisani odgovor, što je komunalno redarstvo redovno izvršavalo.

S obzirom da su u opisu posla komunalnog redara i ostale radnje po nalogu Pročelnika Upravnog odjela, u drugoj polovici 2019 godine komunalni redar je zajedno sa ostalim djelatnicima Upravnog odjela aktivno sudjelovao u rješavanju nastalih problema na području Grada prilikom izvođenja radova na području Grada (po prijavama građana ili predstavnika Mjesnih odbora), uviđaju na terenu, izdavanje naloga, kontrola po izvršenju istih. U kontroli izvršenja radova na održavanju zelenih površina, manjih građevinskih radova, izvođenju radova iscrtavanja horizontalne signalizacije, obavljanja higijeničarske službe, tarupiranje – krčenje i košnja javnih zelenih površina, odvodnja na području Grada, postupanje na terenu nakon prijava građana u aplikaciju CityHUB te pražnjenje kontejnera na zelenim otocima.

O svojim aktivnostima i radu Komunalni redar Grada Ivanić-Grada redovno podnaša Izvješće na svakoj sjednici Gradskog vijeća. U svojem Izvješću obrađuje se problematika postavljenih pitanja na prethodnoj sjednici, postupanje po istom te ukratko se daje informacija o svim aktivnostima koje u vremenu između dviju sjednica provodi Komunalno redarstvo.

U cilju rješavanja svega gore navedenoga, navedeni radovi su uključivali izlazak na teren samostalno ili zajedno sa izvođačima radova održavanja javnih površina, utvrđivanje količinu izvedenih radova, rješavanje problema nastalih prilikom izvođenja predmetnih radova, utvrđivanje obima radova prije izvršenja, te kontrola istog poslije izvršenja. Zajedno sa predstavnicima Hrvatskih cesta, Županijskih cesta te Hrvatskih voda vršeni su obilasci terena - prometnice, kanalska mreža i ostalo.

Prema Pravilniku o zaštiti od požara, komunalni redar obavlja poslove referenta zaštite od požara u pravnoj osobi ( Gradska uprava ). Prema navedenom, komunalni redar je aktivno sudjelovao i surađivao u inspekcijskom nadzoru koje je provodio MUP na objektu Gradske vijećnice, nakon kojega je bilo nužno provesti i iskoordinirati ispitivanja instalacija te popravke na vatrodojavnom sustavu i sl. Redovno je svaka 3 mjeseca izvršena kontrola instalacija, prohodnost evakuacijskih puteva, stanje aparata za početno gašenje požara i sl., a o svemu je redovno ispisivano Izvješće koje je dostavljano Gradonačelniku.

Ostali svakodnevni dopisi u dogovoru sa Pročelnikom odjela, dostavljani su u nadležne institucije na svaki zahtjev stranke koja se sa određenom problematikom javila u ovaj Upravni odjel.

Tijekom ovog izvještajnog perioda u Upravnom odjelu zaprimljeno je 49 zahtjeva za produljenje radnog vremena ugostiteljskih objekata, te je, sukladno Odluci o ugostiteljskoj djelatnosti, izdano 49 rješenja o produljenju radnog vremena ugostiteljskih objekata.

1. **UPRAVNI ODJEL ZA FINANCIJE I PRORAČUN**

Sukladno Odluci o ustrojstvu upravnih tijela Grada Ivanić-Grada (Službeni glasnik, broj 06/19), Upravni odjel za financije i proračun obavlja:

- pripremu prijedloga odluka i drugih akata koji su u ovlasti Grada i djelokruga Upravnog odjela,

- na izradu i donošenje proračuna te izradu pripadajuće dokumentacije vezane za izradu i donošenje proračuna,

- praćenje proračunskih prihoda proračuna,

- izvršenje proračuna i poslove knjigovodstva i računovodstva proračuna,

- utvrđivanje naplate i praćenja gradskih prihoda,

- praćenje i realizaciju proračunskih rashoda,

- financijsko praćenje i nadzor nad financijskim poslovanjem korisnika gradskog proračuna,

- financiranje rada mjesnih odbora,

- pripremu financijske dokumentacije za prisilnu naplatu potraživanja,

- vođenje propisanih evidencija,

- financijsku operativu,

- vođenje evidencije i izrađivanja izvješća o decentraliziranim sredstvima vatrogastva,

- obračun plaća i ostalih primanja lokalnih dužnosnika, službenika i namještenika, upravnih tijela Grada te naknada članovima Gradskog vijeća i njegovih radnih tijela te naknada članovima savjetodavnih tijela gradonačelnika,

- vođenje evidencije o dugotrajnoj imovini Grada,

- financijsko upravljanje i kontrole u skladu sa Zakonom o sustavu unutarnjih

financijskih kontrola u javnom sektoru,

- Zakon o fiskalnoj odgovornosti,

- javnu nabavu,

- ostale poslove sukladno posebnim popisima.

* 1. **JAVNA NABAVA**

1. Priprema i provođenje postupka javne nabave male vrijednosti za nabavu građevinskih radova za projekt „ Unaprjeđenje prometne infrastrukture Poduzetničke zone Ivanić-Grad Jug – Zona 3“
2. Provođenje postupka javne nabave za izvođenje radova na uređenju prostora ispod tribina nogometnog igrališta i izradi konstrukcije za krov tribina (I. faza samo unutar prostora) na sportsko rekreativnom parku „Zelenjak“ u Ivanić-Gradu
3. Priprema i provođenje postupka javne nabave male vrijednosti za izvođenje radova na izgradnji i uređenju šetnice uz rijeku Lonju u Ivanić-Gradu (obuhvat od mosta u Ulici kralja Tomislava do mosta na Savskoj ulici)
4. Priprema i provođenje postupka javne nabave za uslugu izrade projektne dokumentacije za uređenje vodotoka rijeke Lonje na području Grada Ivanić Grada
5. Priprema i provođenje postupka javne nabave za uslugu izrade projektne dokumentacije za uređenje vodotoka potoka Žeravinec u Ivanić-Gradu
6. Priprema i provođenje postupka javne nabave radova na sanaciji sportske dvorane Žeravinec – Ivanić Grad
7. Priprema i provođenje postupka javne nabave opreme u dvije grupe za potrebe opremanja modularnog drvno-tehnološkog poduzetničkog inkubatora u Ivanić-Gradu
8. Priprema i provođenje postupka javne nabave radova na rekonstrukciji zgrade civilne zaštite i vatrogasne postrojbe u svrhu energetske obnove na adresi Omladinska ulica 30, Ivanić-Grad
9. Priprema i provođenje postupka javne nabave za opskrbu električnom energijom za potrebe Grada Ivanić-Grada za razdoblje od 01.01.2020. do 31.12.2020. godine

**3. 2. JEDNOSTAVNA NABAVA**

1. Priprema i provođenje postupka jednostavne nabave za uslugu izrade IV. izmjena i dopuna Prostornog plana uređenja Grada Ivanić-Grada
2. Priprema i provođenje postupka jednostavne nabave za uslugu izrade glavnog projekta za izgradnju jednodijelne školske sportske dvorane uz OŠ Josipa Badalića na k.č.br. 2190 k.o. Caginec
3. Priprema i provođenje postupka jednostavne nabave za uslugu izrade idejnog arhitektonsko-urbanističkog rješenja uređenja vodotoka potoka Žeravinec i rijeke Lonje s Popovim jarkom u Ivanić-Gradu
4. Priprema i provođenje postupka jednostavne nabave za uslugu izrade izvedbenog projekta – „Unaprjeđenje prometne infrastrukture Poduzetničke zone Ivanić-Grad Jug – Zona 3“
5. Priprema i provođenje postupka jednostavne nabave za uslugu izrade projektne dokumentacije, za ishođenje građevinske dozvole za izgradnju vodenog zabavnog parka na lokaciji sportsko-rekreacijskog parka Zelenjak u Ivanić-Gradu na k.č.br. 2079/4, k.o. Ivanić-Grad
6. Priprema i provođenje postupka jednostavne nabave za pružanje usluge koordinatora zaštite na radu (Koordinator II) nad izvođenjem radova na izgradnji i uređenju šetnice uz rijeku Lonju u Ivanić-Gradu (obuhvat od mosta u Ulici kralja Tomislava do mosta na Savskoj ulici)
7. Priprema i provođenje postupka jednostavne nabave za pružanje usluge koordinatora zaštite na radu (Koordinator II) nad izvođenjem radova na uređenju prostora ispod tribina nogometnog igrališta i izradi konstrukcije za krov tribina (I. faza samo unutar prostora) na sportsko rekreativnom parku „Zelenjak“ u Ivanić-Gradu
8. Priprema i provođenje postupka jednostavne nabave za pružanje usluge koordinatora zaštite na radu (Koordinator II) nad izvođenjem radova izgradnje i opremanja modularnog drvno-tehnološkog poduzetničkog inkubatora u Ivanić-Gradu
9. Priprema i provođenje postupka jednostavne nabave za uslugu stručnog nadzora nad opremanjem modularnog drvno–tehnološkog poduzetničkog inkubatora u Ivanić – Gradu, po grupama
10. Priprema i provođenje postupka jednostavne nabave za uslugu stručnog nadzora nad izvođenjem radova na izgradnji i uređenju šetnice uz rijeku Lonju u Ivanić-Gradu (obuhvat od mosta u Ulici kralja Tomislava do mosta na Savskoj ulici)
11. Priprema i provođenje postupka jednostavne nabave za pružanje usluge stručnog nadzora nad izvođenjem radova na uređenju prostora ispod tribina nogometnog igrališta i izradi konstrukcije za krov tribina (I. faza samo unutar prostora) na sportsko rekreativnom parku „Zelenjak“ u Ivanić-Gradu
12. Priprema i provođenje postupka jednostavne nabave za izvođenje radova na sanaciji nogostupa u Savskoj ulici u Posavskim Bregima
13. Priprema i provođenje postupka jednostavne nabave za uslugu izrade vizualnog identiteta, internetske stranice i tiska promotivnih materijala za projekt „Unaprjeđenje prometne infrastrukture Poduzetničke zone Ivanić-Grad Jug – Zona 3“
14. Priprema i provođenje postupka jednostavne nabave za izradu projektne dokumentacije za rekonstrukciju Obrtničke ulice te izgradnju pješačke staze s oborinskom odvodnjom u naselju Opatinec
15. Priprema i provođenje postupka jednostavne nabave za uslugu vanjske revizije projekta „Izgradnja modularnog drvno-tehnološkog poduzetničkog inkubatora u Ivanić-Gradu“
16. Priprema i provođenje postupka jednostavne nabave za uslugu izrade prezentacije uređenja starog grada Ivanić-Grada
17. Priprema i provođenje postupka jednostavne nabave za izradu projektne dokumentacije za izgradnju i uređenje šetnice uz lijevu obalu rijeke Lonje (obuhvat od Plinskog mosta do kanala Žeravinec i od Savske ulice prema jugu cca 200 m)

17. Priprema i provođenje postupka jednostavne nabave za pružanje savjetodavnih usluga u postupku javne nabave radova energetske obnove zgrade Civilne zaštite i Vatrogasne postrojbe Ivanić-Grad

* Izrada Narudžbenica za nabave do 200.000,00 kuna bez PDV-a (robe i usluge) odnosno 500.000,00 kuna bez PDV-a (radovi) – 206 komada
* Izrada IV. Izmjena i dopuna Plana nabave za 2019. godinu
* Izrada V. Izmjena i dopuna Plana nabave za 2019. godinu
* Izrada VI. Izmjena i dopuna Plana nabave za 2019. godinu
* Izrada VII. Izmjena i dopuna Plana nabave za 2019. godinu
  1. **POSLOVI KNJIGOVODSTVA I RAČUNOVODSTVA**

- ULAZNI RAČUNI GRADA IVANIĆ-GRAD-a (1300 kom.-dopuna podataka potrebnih za plaćanje), izrada i knjiženje knjižnih zapisa (ispravak,terećenje, odobrenje) za dobavljače u salda konti, usklađenje sa dobavljačima.

-RIZNICA- priprema naloga za plaćanje

Vatrogasna postrojba,Dječji vrtić I.G,Pučko otvoreno učilište,Muzej,Gradska knjižnica

Slanje izvoda proračunskim korisnicima na Web .

- slanje i priprema naloga za plaćanje:

-ulazne račune

-Odluke Gradonačelnika

-političke stranke

-pomoć za novorođenčad

-socijalno ugrožene osobe

-kompenzacije

-ostale UDRUGE i korisnici koji se financiraju iz gradskog Proračuna (unos u knjižne zapise dobavljača ostalo radi evidencije analitike u salda konti.)

IZVODI GRAD IVANIĆ-GRAD (devizni i kunski)

-preuzimanje izvoda od banke

-knjiženje izvoda u salda konti po stavkama

-KNJIŽENJE IZVODA ODNOSNO EVIDITIRANJE UPLATA PREMA IZDANIM POTVRDAMA I UGOVORIMA –PRIHOD OD ZAKUPA POLJOPRIVREDNOG ZEMLJIŠTA U VLASNIŠTVU DRŽAVE , PRIVREMENO KORIŠTENJE DPZ, ZAKUP PAŠNJAKA DPZ.-Unos IR-a zaduženja po Ugovorima primljenih od Agencije za poljoprivredno zemljište, praćenje istih i dostavljanje potrebne dokumentacije (kartice kupaca, potvrde dugovanja)

-IZVODI **-** PRIHODI OD PRODAJE ZEMLJIŠTA U VL. DRŽAVE. Unos IR-a prema Ugovorima o prodaji poljoprivrednog zemljišta u vlasništvu države RH, te evidentiranje uplata putem knjižnih zapisa prema izvodima FINE.

Unos novihIR-a i praćenje uplata prema Ugovorima o prodaji poljoprivrednog zemljišta u vlasništvu države RH

IZLAZNI RAČUNI

-Zakup domova po MO (unos IR-a i knjiženje izvoda po Ugovorima)

-Zakup poslovnog prostora Grada Ivanić-Grada prema Ugovorima

-OSTALO (ispostavljanje računa, praćenje uplata po izvodima, slanje opomena i izvoda otvorenih stavaka – usklađenje sa kupcima )

* 1. **POSLOVI PRORAČUNA**

Poslovi **proračuna** odnose se na poslove:

* planiranja proračuna
* Izmjene i dopune proračuna,
* izvršavanja proračuna

Poslovi **financija i računovodstva odnose** se na poslove:

* računovodstveno evidentiranje i izvještavanje
* financijsko izvještavanje

**PRORAČUN GRADA IVANIĆ-GRADA**

**Proračun Grada Ivanić-Grada**

Proračun Grada Ivanić-Grada za 2020. i Projekcije za 2021. i 2022 godinu, usvojen je na 25. sjednici Gradskog vijeća dana 18.12.2019. godine.

**IZMJENE I DOPUNE PRORAČUNA**

Izmjene o dopune Proračuna Grada Ivanić-Grada

* II izmjene i dopune Proračuna Grada Ivanić-Grada za 2019. godinu donesene su na 23. sjednici Gradskog vijeća održane dana 25.10.2019. godine,
* III Izmjene i dopune Proračuna Grada Ivanić-Grada za 2019. godinu, donesene su na 25. sjednici Gradskog vijeća, održane dana 18.12.2019. godine.

**IZVRŠAVANJE PRORAČUNA**

Rashodi i izdaci na proračunskim stavkama izvršavani su u skladu sa naplatom proračunskih prihoda, u dijelu koji se odnosi na proračunske korisnike.

Grad je svoje ugovorene obveze u drugom polugodištu izvršavao pravodobno, redovno su isplaćivane plaće svim korisnicima proračuna, redovno su isplaćivane naknade koje proizlaze iz socijalnih prava.

U prvom dijelu godine korišteno je dopušteno prekoračenje po žiro računu budući da je priljev sredstava nije bio dovoljan za podmirenje svih nastalih i prenesenih obaveza, iznos dozvoljenog prekoračenja iznosio je 5.500.000 kuna, ali se tokom drugog polugodišta nije uopće koristio.

U drugom dijelu godine zamjetno je više ostvarenje prihoda od plana po svim osnovama.

Financijski izvještaji odnosno polugodišnji obračun, dostavljeni su u rokovima utvrđenim Zakonom o proračunu na usvajanje Gradskom vijeću i to:

- Polugodišnji izvještaj o izvršenju proračuna za 1.siječanj do 30. lipnja 2018 godine, razmatran je na 23. sjednici Gradskog vijeća 25.10.2019. godine.

**DRŽAVNA REVIZIJA, KONTROLE, INSPEKCIJE**

Tijekom drugog polugodišta 2019. godine nije bilo inspekcijskih pregleda, kontrola državne revizije niti ostalih kontrola financijskog i proračunskog poslovanja. .

**KREDITNO ZADUŽENJE GRADA IVANIĆ-GRADA**

Grad Ivanić-Grad **20. rujna 2012. godine** dobio je suglasnost Vlade Republike Hrvatske za zaduženje u iznosu 13.000.000,00 kuna kod HYPO Alpe Adria bank d.d. Kredit je realiziran u iznosu 12.783.344,39 kuna, do 30.06. otplaćeno je 4.474.170,54 kuna glavnice i 1.957.833,08 kuna kamata, u slijedećih 10 godina, preostalo je otplatiti 8.309.173,85 kuna glavnice.

Temeljem dobivene suglasnosti Vlade RH, dana **30.03.2016. godine**, od HBOR-a zatražen kredit za financiranje infrastrukturnih projekata Grada u iznosu od 15.300.000,00 kn, te je isti HBOR i odobrio. Kredit je realiziran do 31.12.2017. godine u iznosu 14.944.567 kuna. do 30.06.2019. godine, otplaćeno je 1.851.272,44 kuna glavnice, 711.148,49 kuna kamata, preostalo je platiti 13.155.913,96 kuna glavnice.

Također je u korištenju i kredit HBOR-a, suglasnost Vlade RH dobivena je **09.11.2017. godine**, a namijenjen za izgradnju školske dvorane u Posavskim Bregima, u iznosu 7.000.000 kuna. Do 30.06.2019. godine od navedenog iznosa iskorišteno je 4.975.076,86 kune, a rok korištenja kredita je do 31.12.2020. godine.

Dana 21.05.2019. godine dobivena suglasnost Ministarstva financija za kredit za energetsku obnovu zgrade Vatrogasne postrojbe u iznosu 727.852,16 kuna, rok korištenja 31.12.2020. godine. Do 30.06.2019. godine kredit nije realiziran.

Sukladno zakonskim propisima Grad Ivanić-Grad je redovno izvještavao Ministarstvo financija Republike Hrvatske o otplatama navedenih kredita putem Obrasca **IZJS**, i to dana 10.07.2019. godine, te 10.10.2019. godine.

**RAČUNOVODSTVENO EVIDENTIRANJE I IZVJEŠTAVANJE**

U drugom polugodištu izrađeno je 12 Potvrda o plaćanju naknade za legalizaciju nelegalno izgrađenih građevina. U odnosu na prethodna razdoblja ova broj je daleko manji zbog završenih postupaka u procesu legalizacije objekata.

Također su izrađivani dnevni izvještaji, odnosno izvještaji o realizaciji proračuna po zahtjevima, i to po svim pozicijama prihoda i rashoda, izvorima financiranja te proračunskim korisnicima. .

**FINANCIJSKO IZVJEŠTAVANJE**

Financijski izvještaji proračuna koji se sastavljaju za razdoblje 1. siječnja do 30.06. 2019. g., jesu:

- Izvještaj o prihodima i rashodima, primicima i izdacima na Obrascu: PR-RAS,

- Izvještaj o obvezama na Obrascu: OBVEZE,

- Izvještaj o promjenama u vrijednosti i obujmu imovine i obveza P VRIO,

- Izvještaj o rashodima prema funkcijskoj klasifikaciji RAS F

- Bilješke.

Navedeni izvještaji izrađuju se na dan 30.06. a koji se usvajaju i na gradskom vijeću, te na dan 30.09.2019. godine, a predani su FINI, Ministarstvu financija i Državnom uredu za reviziju 11. srpnja, te 10. listopada 2019. godine, budući da se radi o kvartalnom i polugodišnjem obračunu.

Konsolidirani obračun, koji se također izrađuje sa stanjem na dan 30.06.2019. godine, dostavljen je nadležnim institucijama dana 17. srpnja 2019. godine, u skladu sa zakonskim odredbama.

Svi obračuni Grada, godišnji obračun, polugodišnji obračun, te financijska izvješća objavljeni su na službenoj web stranici Grada Ivanić-Grada.

GRADONAČELNIK:

Javor Bojan Leš, dr.vet.med.